qundao/data-zh-poetry huggingface dataset:
题郭伯澄西崦山居
作者：郭钰
朝代：明
体裁：古风

白日上东山，晴光射西崦。西崦山人开晓关，一襟煖翠浓如染。门前流水玉虹明，树上啼莺金羽轻。自扫落花客初到，共题修竹诗先成。十载战尘迷道路，西崦只今成久住。移竹春深长子孙，种梅晚岁为宾主。丈夫扬眉天地间，山林朝市俱等閒。出为公卿入为士，古人高节非难攀。闻君近年深闭户，乌帽青灯读书苦。剑寒新淬冰雪光，松老终无栋梁具。西崦山深竹径微，我来欲共薜萝衣。一朝富贵逼君去，燕雀空羡冥鸿飞。
题郭元振所藏鱼卷
作者：郭钰
朝代：明
体裁：古风

往者观鱼曾泛洞庭舟，鲸飞蛟舞令人愁。不似君家玩新画，满眼泼泼仍悠悠。风急欲牵流荇碧，窗虚可数金鳞密。柳花吹动浪微生，云气流空墨犹湿。不须把钓凌烟波，对此其如秋夜何。万顷波涛翻白屋，长篙棹月来相过。君不见圣代恩波及鱼鸟，久矣龟龙在宫沼。池边试问吮毫人，壁间变化春雷晓。
题金守正所藏谢君绩秋山读书图
作者：郭钰
朝代：明
体裁：古风

晴云日高澹林木，涧水萦回绕茅屋。白发何人似我閒，长日空斋把书读。谢公湖海今倦游，乃知笔力老更遒。西山一点千仞秋，临风回首情悠悠。
题钟馗
作者：郭钰
朝代：明
体裁：七言绝句

老臣骨朽恋君王，白眼孤瞠虚耗忙。不惜锦绷儿睡暖，谁人更问绣香囊。
题阳和吉滦京诗集
作者：郭钰
朝代：明
体裁：古风

钰也不识滦京路，送君几向滦京去。滦京才俊纷往来，好景惟君独能赋。太平自是多佳句，况逢虞揭论心素。金鱼换酒谪仙狂，彩舟弹瑟湘灵助。岂知归去烟尘惊，山中闭门华发生。云气蓬莱心未已，梦中犹在东华行。贞元朝士几人在，少年诗思千载名。西云亭上何日到，为君舞剑歌滦京。
题龙旗墨梅
作者：郭钰
朝代：明
体裁：五言绝句

孤标开墨沼，劲气入霜毫。谢庭春色好，玉树两相高。
题龙旗梅
作者：郭钰
朝代：明
体裁：七言绝句

砚冰敲碎碧云残，蜂蝶无飞花意閒。记得共寻林处士，软寒清晓到孤山。
题龙湖小影图赠刘文周
作者：郭钰
朝代：明
体裁：古风

龙湖春水浮翠烟，柳丝千尺系渔船。渔歌唱得归来篇，龙湖秋月浸寒玉。桂花香压樽中绿，琴声弹作高山曲。斯人何似似飞仙，是谁妙手分清妍。人间今日画图传，薛荔分阴网茆屋。露泻空青沐松菊，白鹤归来晨自沐。苍龙玩珠湖水寒，虹光飞逗霜毫端。赋诗写遍青琅玕，世上功名舞豪杰。白发青衫腰屡折，谁肯山中采薇蕨。君心直与古人期，朱颜绿鬓人莫窥。如何画史能相知，彭郎意匠自奇绝。使我一见神飞越，小山招隐歌三叠。我家更在深山深，彭郎何日能相寻。画我高秋桂树林，桂林近接龙湖上。与君杖屦共往还，何须更看青松障。
题龙湖小影图赠刘文周
作者：郭钰
朝代：明

龙湖春水浮翠烟，柳丝千尺繫渔船。渔歌唱得归来篇，龙湖秋月浸寒玉。桂花香压樽中绿，琴声弹作高山曲。斯人何似似飞仙，是谁妙手分清妍。人间今日画图传，薛荔分阴网茆屋。露泻空青沐松菊，白鹤归来晨自沐。苍龙玩珠湖水寒，虹光飞逗霜毫端。赋诗写遍青琅玕，世上功名舞豪杰。白发青衫腰屡折，谁肯山中采薇蕨。君心直与古人期，朱颜绿鬓人莫窥。如何画史能相知，彭郎意匠自奇绝。使我一见神飞越，小山招隐歌三叠。我家更在深山深，彭郎何日能相寻。画我高秋桂树林，桂林近接龙湖上。与君杖屦共往还，何须更看青松障。
风雨舟中作
作者：郭钰
朝代：明
体裁：七言律诗

憔悴江头路已穷，小舟隔岸复相通。归云乱拥青山树，飞雨斜穿白浪风。避地数年成老丑，累人一饭尚西东。凭谁为息鲸蛟怒，容我沧浪作钓翁。
高节宅中秋宴集
作者：郭钰
朝代：明
体裁：古风

十年不到桐江上，画栋飞甍歘高爽。长风送月作中秋，主翁携客倾家酿。筠谷山人饮不多，半醉半醒发清唱。嫦娥怪我发星星，笑谈犹作青年想。千里婵娟千里情，不期此夜从君赏。丹桂香清白露飞，黄芦叶碎微风响。好怀得酒须放荡，何必拘拘绊尘鞅。圆缺阴晴转眼间，古人今人几惆怅。但得明年有此情，抱琴江上重相访。
鹳将雏同李文麟赋
作者：郭钰
朝代：明
体裁：古风

鹳将雏，愿雏长，结巢千尺苍松上。自矜毛骨殊，凡鸟不敢向。朝哺夕抱羽翼成，风鹤云鹏共还往。挟弹子，窥巢攫其雏。雏小岂能充尔腹，老大育子恩勤渠。荒村风雨母归急，空巢深锁寒烟孤。哀鸣上下尾毕逋，人之爱子皆若予。鸱鸮鸱鸮无处无。君不见黄雀何足道，杨宝饲之玉环报。
黄州有警闻从弟銈已过兴国度早晚可抵家
作者：郭钰
朝代：明
体裁：五言律诗

戎马压黄州，君先理去舟。艰难千里远，贫贱一身浮。宿将今谁在，亲王只自谋。长江如失险，乡国足深忧。
黄州有警闻从弟銈已过兴国度早晚可抵家
作者：郭钰
朝代：明

戎马压黄州，君先理去舟。艰难千里远，贫贱一身浮。宿将今谁在，亲王只自谋。长江如失险，乡国足深忧。忆昨王师捷，还乡近五年。艰危惟我共，俯仰得谁怜。茅屋秋风里，烽烟夕照边。乱离今转甚，思尔只高眠。
黄氏容安楼
作者：郭钰
朝代：明
体裁：古风

君家高楼高百尺，楼间把酒无虚日。极目欲穷千里心，谁谓区区仅容膝。捲帘半空云气入，孤鹤长鸣楚天碧。醉拍阑干呼月来，万壑松风夜吹笛。天上玉京十二楼，群仙不带人间愁。晓飞霞佩来相访，携我共作丹丘游。今日之日君我留，为君题诗楼上头。笑指楼前大江水，古今人物共风流。
龙伯渊席上和周子谅长歌兼呈诸君子
作者：郭钰
朝代：明
体裁：古风

伯夷登西山，鲁连蹈东海。烈士怀苦心，海枯石烂终无改。萧萧华发吹秋霜，夜煮白石充饥肠。人情俯仰今异昔，惟有青山似故乡。桐江江上一携手，公子华筵谁不有？赋笔每惭崔颢诗，持杯愿饮茅容酒。银烛花高照座空，笑谈颇有前贤风。好怀倾写向谁是，或执蝘蜓嘲神龙。老我疏狂眼常白，欲麾冻蝇清几格。不须浪说管鲍交，眼中谁有真颜色。百年聚散如抟沙，东风燕子还西家。群仙天上撷飞霞，君归好醉琼林花。
宿崆峒
作者：郭震
朝代：明
体裁：七言律诗

镇古名山插太空，泾流东去万峰通。天开鸟道登危寺，地接松楸荫旧宫。洞口云深藏黑鹤，荆阳事远说田翁。寻真莫讶留连晚，十载官曹似梦中。
寄简平子
作者：郭鸾鸾
朝代：明
体裁：七言律诗

一去音容便杳然，尺书远不到吴天。梦中小院原依旧，镜里崔徽不似前。护病多忘眉月淡，懒妆一任鬓云偏。愁来尽日无消处，手擘生香续篆烟。
为郇道士赋钟山
作者：郯韶
朝代：明
体裁：七言律诗

每向钟山赋草堂，远林佳树色苍苍。石桥夜迥星河澹，仙井潮生雨气凉。坐见青松将子落，行看老鹤与人长。钓泉拟解尘缨濯，蹑屩还趋千仞冈。
为静嵓上人赋半间云房
作者：郯韶
朝代：明
体裁：五言律诗

松下半间屋，绕檐生白云。山香石上起，华雨静中闻。扫榻看桐影，支筇对夕曛。悠悠百年意，世事任纷纭。
伐桂辞
作者：郯韶
朝代：明
体裁：古风

莫斫桂树，莫斫桂树，上有慈乌反哺。桂树有华，慈乌有母。实伤汝心，匪伤汝斧。
倪元镇画
作者：郯韶
朝代：明
体裁：五言律诗

玄馆夏初度，青林暑气中。开轩对流水，坐石待薰风。花落葛巾侧，鸟鸣山几空。经锄者谁子？散发奏丝桐。
分韵得寐字
作者：郯韶
朝代：明
体裁：古风

清江下斜日，水落鸿雁至。方舟荡文漪，葭菼新霜委。岧岧玉山岑，溟溟薄云气。沿洄入林塘，池馆翳幽邃。群公欣盍簪，称觞有馀思。人生当盛年，感彼鸿鹄志。击节歌慷慨，厌厌夜忘寐。
分韵得寒字
作者：郯韶
朝代：明
体裁：七言律诗

玉山腊月春意动，独树花开照江干。高阁此时宜望远，开尊与子一凭阑。雪消野渚凫鹥乱，水落渔舟网罟寒。明日风帆入城市，且须泥饮罄清欢。
分韵得春字
作者：郯韶
朝代：明
体裁：古风

高堂落新搆，式燕娱嘉宾。华林散玉气，方池荫清□。鱼游乐磐石，鹿鸣怀早春。陶情寄物表，与子聊相亲。
分题得柳塘春
作者：郯韶
朝代：明
体裁：古风

美人远在春塘住，门外垂杨千万树。微风白日袅游丝，度水轻阴荡飞絮。使君来自白玉堂，攀条欲结双明珰。门前系著紫骝马，上堂急管弦清商。美人起舞为君寿，再拜登歌酌君酒。使君明日上长安，莫唱东风折杨柳。
同报复元上人登南冈文笔峰兼简句曲外史
作者：郯韶
朝代：明
体裁：古风

橘林风细凉飔生，石磴雨滑褰衣行。双肩正如野鹤立，左耳忽若秋蝉鸣。孰云耽诗并齐己，我爱玩世惟弥明。对床著屐歌楚语，若个杖藜来细听。
君子亭
作者：郯韶
朝代：明
体裁：七言律诗

扁舟忆过娄江曲，修竹泠泠隐者家。五月凉风生草阁，几回白月照江沙。幽人长夏寻棋局，稚子应门理钓槎。更爱开门玉山里，隔溪千树种梅花。
听雪斋分韵得兴字
作者：郯韶
朝代：明

玉山何逶迤，积雪遍行径。池阁生涟漪，林木发澄瑩。于时接芳筵，遐眺复觞咏。歌停花入檐，笛奏鱼出泳。若人多雅怀，起舞屡清兴。言归夜未央，微月逗初暝。
听雪斋分韵得兴字
作者：郯韶
朝代：明
体裁：古风

玉山何逶迤，积雪遍行径。池阁生涟漪，林木发澄莹。于时接芳筵，遐眺复觞咏。歌停花入檐，笛奏鱼出泳。若人多雅怀，起舞屡清兴。言归夜未央，微月逗初暝。
吴浦
作者：郯韶
朝代：明
体裁：五言律诗

山势分吴楚，江流接混茫。昔年隔南北，此地即边疆。民近淮盐市，门通海客航。行人敬风土，云是子游乡。
和仲举张博士见寄
作者：郯韶
朝代：明
体裁：七言律诗

金沟河上柳千条，濯濯轻阴覆画桥。华夹御城涵晓日，波回仙沼应春潮。曾闻献赋趋三殿，想见承云丽九霄。欲听钧天尘梦隔，苏台凉月夜寥寥。
和张伯雨云林席间韵
作者：郯韶
朝代：明
体裁：七言律诗

句曲先生世所怜，新诗字字总清妍。楚江祇漫听春雨，蜀上那知有漏天。树隔青山迎好客，华开白日照芳筵。高居更忆云林子，目送冥鸿挥五弦。
和报复元秋兴
作者：郯韶
朝代：明
体裁：七言律诗

大星出海芒角稀，新月隔林光景微。空山无眠鸡犬静，独树忽惊乌鹊飞。已喜朝廷宽赋敛，侧闻南国尚戎衣。钓竿早晚落吾手，日日放船来水扉。
寄倪元镇
作者：郯韶
朝代：明
体裁：七言律诗

幻仙昔过梁溪上，之子清诗日见称。讵有低头拜东野，直须长啸答孙登。书来映雪池头落，睡起朝暾屋角升。欲酌山泉煮春茗，江干艇子几时乘。
寄南屏精舍诸友
作者：郯韶
朝代：明
体裁：七言律诗

山中遗老彫零尽，太息于今复数谁？东郭幽人频曳履，南冈诸子总能诗。夜窗灯影分书幌，午榻茶烟飏鬓丝。何处令人发深省，永明湖上立多时。
寄句曲外史
作者：郯韶
朝代：明
体裁：七言律诗

掬溜室中清夜分，相过曾此说幽文。入池星斗当窗见，枕席波涛隔树闻。头上鹖冠朝老子，手中龙节候元君。欲从世外求玄赏，鸡犬岩头有白云。
寄唐子华县令兼简赵季文从事
作者：郯韶
朝代：明
体裁：七言律诗

乡里衣冠日已疏，归来俯仰十年馀。苍筠独喜经秋后，白发休嫌把镜初。犹子总传韦偃画，诸孙只守邺侯书。西邻从事耽诗癖，日日过门应下车。
寄文焕章
作者：郯韶
朝代：明
体裁：七言绝句

杨子桥头送客舟，株陵烟树不胜秋。征鸿过尽无消息，注目寒江水倒流。
寄熊自得
作者：郯韶
朝代：明
体裁：七言律诗

勘书台上听泉者，还忆匡庐入卧游。千尺云松平地起，九江春水拍天流。亦知阮籍多贪酒，自爱庾公不下楼。思尔箫声当静夜，时时吹凤碧山头。
寄范叔豹
作者：郯韶
朝代：明
体裁：七言律诗

江上霜寒木叶彫，忆君何处思迢迢。长年旅食同秋雁，故里风烟隔暮潮。甚欲寄书酬远别，绝怜把烛待清宵。双溪月色凉如水，谁采琼芳慰寂寥。
寄远曲二首
作者：郯韶
朝代：明

突骑破天骄，将军赋大刀。陇头呜咽水，一夜梦临洮。朔雪满天山，征人去不还。惟应陇头月，照见玉门关。
寄远曲二首·其一
作者：郯韶
朝代：明
体裁：五言绝句

突骑破天骄，将军赋大刀。陇头呜咽水，一夜梦临洮。
寄远曲二首·其二
作者：郯韶
朝代：明
体裁：五言绝句

朔雪满天山，征人去不还。惟应陇头月，照见玉门关。
小游仙
作者：郯韶
朝代：明
体裁：五言律诗

旭日三危际，春烟五色开。谁知大瀛海，似是小蓬莱。灵鹤传书去，神鱼听瑟来。仙骈如少驻，花底注深杯。
小隐为居延王孙德新赋
作者：郯韶
朝代：明
体裁：古风

草堂三日风雨惊，闭户不闻车马声。书签颇怪燕泥湿，井屋忽看春草生。王孙亦在城西住，手种团团青桂树。朝来读书不下堂，自写淮南小山赋。
山水四景
作者：郯韶
朝代：明

西风木落晓猿惊，一水东流日夜声。两岸青山看不尽，扁舟又过楚王城。扁舟晚泊洞庭西，江草江花岸岸齐。却过白龙祠下去，两边枫树鹧鸪啼。
山水四景·其一
作者：郯韶
朝代：明
体裁：七言绝句

天际群峰翠竹围，丹台千尺净朝晖。何人脱屐长松下，坐看青天瀑布飞。
山水四景·其三
作者：郯韶
朝代：明
体裁：七言绝句

山头玉气作朝寒，石涧春雷响百滩。知有高人绝尘虑，独临虚阁俯层澜。
山水四景·其二
作者：郯韶
朝代：明
体裁：七言绝句

西风木落晓猿惊，一水东流日夜声。两岸青山看不尽，扁舟又过楚王城。
山水四景·其四
作者：郯韶
朝代：明
体裁：七言绝句

扁舟晚泊洞庭西，江草江花岸岸齐。却过白龙祠下去，两边枫树鹧鸪啼。
律诗二首奉寄玉山
作者：郯韶
朝代：明

征君一月不出屋，客来喜值清秋时。
会稽录事应当别，笠泽高僧定赋诗。
新月忽从溪上出，清尊还向竹间移。
殷勤持寄于高士，切莫愁吟两鬓丝。
律诗二首奉寄玉山徵君
作者：郯韶
朝代：明

仙人爱向桃源住，曲曲云林胜辋川。秋水到门船似屋，青山当槛树如烟。常时待月溪边立，最爱梳头竹里眠。我有好怀清梦远，题诗还到草堂前。徵君一月不出屋，客来喜值清秋时。会稽录事应当别，笠泽高僧定赋诗。新月忽从溪上出，清尊还向竹间移。殷勤持寄于高士，切勿愁吟两鬓丝。
律诗二首奉寄玉山徵君·其一
作者：郯韶
朝代：明
体裁：七言律诗

仙人爱向桃源住，曲曲云林胜辋川。秋水到门船似屋，青山当槛树如烟。常时待月溪边立，最爱梳头竹里眠。我有好怀清梦远，题诗还到草堂前。
律诗二首奉寄玉山徵君·其二
作者：郯韶
朝代：明
体裁：七言律诗

徵君一月不出屋，客来喜值清秋时。会稽录事应当别，笠泽高僧定赋诗。新月忽从溪上出，清尊还向竹间移。殷勤持寄于高士，切勿愁吟两鬓丝。
投赠兼善都水二首
作者：郯韶
朝代：明

尚书北柱最清高，持节东南护水曹。千载河渠数刘向，一时词赋重王褒。玉垣天近含鸡舌，阿阁朝回拾凤毛。更忆龙池旧时柳，年年雨露浥宫袍。视草堂深近玉除，每从进讲佩银鱼。南宫昼漏通青琐，东井金文焕石渠。古篆久知通史籀，新诗端拟过黄初。茂陵多病缘行事，惟待青冥荐《子虚》。
投赠兼善都水二首·其一
作者：郯韶
朝代：明
体裁：七言律诗

尚书北柱最清高，持节东南护水曹。千载河渠数刘向，一时词赋重王褒。玉垣天近含鸡舌，阿阁朝回拾凤毛。更忆龙池旧时柳，年年雨露浥宫袍。
投赠兼善都水二首·其二
作者：郯韶
朝代：明
体裁：七言律诗

视草堂深近玉除，每从进讲佩银鱼。南宫昼漏通青琐，东井金文焕石渠。古篆久知通史籀，新诗端拟过黄初。茂陵多病缘行事，惟待青冥荐《子虚》。
春江曲送唐闵之入关
作者：郯韶
朝代：明
体裁：古风

二月春草青，三月春水肥。杨柳荡洲渚，胡蝶作团飞。美人向何处，望望隔烟雾。迢递越王城，青山海中树。海水高入天，上与银河连。相思瘴云合，目送南飞鸢。
晓发商溪戏简玉山且要和
作者：郯韶
朝代：明
体裁：七言绝句

商山西头花满烟，画船银烛理丝弦。翠屏何处惊残梦，卧看青天春月圆。
有怀玉山徵君次沈自诚韵
作者：郯韶
朝代：明
体裁：古风

翔燕屡云至，落花辞故枝。当轩盼流景，恻怆神亦疲。达士多旷志，所慕惟书诗。朝耕孰与俦，夕钓任所之。岂不念时好，沈沦与世违。取琴为之弹，曲绝令心悲。白云破高冈，夕月照水涯。徒令千载心，默默谁与期。
有怀玉山次沈自诚韵
作者：郯韶
朝代：明
体裁：古风

亭亭古昆丘，上有琼树枝。仙人居其间，服食忘神疲。朝驭羲和车，夕味金台诗。我尝与之游，中夜梦见之。御风周八极，迥焉人世违。青云忽氤氲，白鹤长鸣悲。以兹婴世网，一堕东海涯。安得浮丘公，挟舟候安期。
望潮曲
作者：郯韶
朝代：明
体裁：古风

夕风吹白波，江树摇绿烟。行人望潮水，心与沧溟连。榑桑东来三万里，晓看浴日重渊底。乃知碧海与天通，只隔银河一丝水。美人住在东海头，身轻嫁与千户侯。频年转粟直沽口，樯头夜夜望牵牛。
村行
作者：郯韶
朝代：明
体裁：七言绝句

江烟漠漠雨霏霏，野饭吹香落钓矶。三十六陂秋水阔，背人白鸟一双飞。
柳塘春
作者：郯韶
朝代：明
体裁：古风

春塘二月春波深，杨柳濯濯弄轻阴。微风袅袅金虫落，隔屋两两黄鹂吟。飞花莫遣度流水，化作浮萍无定止。折时须折最长条，堤边系取木兰桡。
梁溪倪元镇为余写湖山清晓图河东张仲举题诗于上友人郑君杰竟持去不还虽往欲观亦不出示郑真忍人也今观斯图触景会意宁不为之慨叹谩赋长句云
作者：郯韶
朝代：明
体裁：古风

韶也性颇癖，为爱名山游。及兹见图画，近远须购求。梁溪倪君与我好，看山作图非草草。春山烂熳走云涛，海树微茫隔烟岛。硕人之居在涧阿，天青石壁搴女萝。弹琴暝落松上雪，濯足影动窗前波。而我忆在西湖住，对画看山日忘暮。河东太史惊见之，为写新诗美无度。东家郑君何太痴，时复把玩称绝奇。一朝冲雨卷藏去，使我梦寐长思之。只今看画即欲死，永言思之嗟已矣！出门笑问沙上鸥，东流瀰瀰春江水。
梧桐士女图
作者：郯韶
朝代：明
体裁：七言绝句

厌厌微步出深宫，露湿红绡怯晚风。争信长门今夜月，肯分清影照梧桐。
梨花
作者：郯韶
朝代：明
体裁：七言绝句

渚宫花落雨霏霏，春尽江南客未归。多少东家胡蝶梦，相思并逐彩云飞。
次张仲举谢左辖韩公韵
作者：郯韶
朝代：明
体裁：七言律诗

高阁中天亘綵虹，坐看庭树起秋风。相臣载酒空山里，供奉题诗别馆中。肃肃远瞻鸿羽集，呦呦尚想鹿鸣同。纤云不动凉生席，一夜天瓢雨洗空。
次玉山分题韵四首
作者：郯韶
朝代：明

频年种豆绕幽居，深巷萧条意不如。日晏炊烟分井臼，春前草色上阶除。清时自分耽诗癖，白昼休嫌生事疏。祇忆桃源种桃者，秋江多致鲤鱼书。仙馆萦纡洞壑幽，草堂三日为君留。白鸥波浪春江梦，玄豹文章雾雨秋。谁谓阮生多旷达，亦知贺监最风流。才高不得题鹦鹉，重儗登楼赋未休。玉山树色倚青冥，洒阁风微酒易醒。移席绝怜江柳碧，钩帘更爱竹书青。白云尽日春团盖，灵石何年夜陨星。却笑虎头痴绝甚，尽将诗句写秋屏。海上青山积翠岚，望中云气似湘潭。水光入夜楼阴直，月色当江树影涵。只惜郑庄能好客，亦知王衍爱清谈。谁云酒债寻常有，我得诗名取次惭。
次玉山分题韵四首·其一
作者：郯韶
朝代：明
体裁：七言律诗

频年种豆绕幽居，深巷萧条意不如。日晏炊烟分井臼，春前草色上阶除。清时自分耽诗癖，白昼休嫌生事疏。祇忆桃源种桃者，秋江多致鲤鱼书。
次玉山分题韵四首·其二
作者：郯韶
朝代：明
体裁：七言律诗

仙馆萦纡洞壑幽，草堂三日为君留。白鸥波浪春江梦，玄豹文章雾雨秋。谁谓阮生多旷达，亦知贺监最风流。才高不得题鹦鹉，重儗登楼赋未休。
次玉山分题韵四首·其四
作者：郯韶
朝代：明
体裁：七言律诗

海上青山积翠岚，望中云气似湘潭。水光入夜楼阴直，月色当江树影涵。只惜郑庄能好客，亦知王衍爱清谈。谁云酒债寻常有，我得诗名取次惭。
次玉山分题韵（二首）
作者：郯韶
朝代：明
体裁：七言律诗

玉山树色倚青冥，洒阁风微酒易醒。移席绝怜江柳碧，钩帘更爱竹书青。白云尽日春团盖，灵石何年夜陨星。却笑虎头痴绝甚，尽将诗句写秋屏。
次韵倪元镇双燕吟
作者：郯韶
朝代：明
体裁：古风

双燕双燕复双燕，年去年来几相见。东风花落杏梁深，不比朝飞雉带箭。主人长年不知还，梦随胡蝶千万山。人生那似双飞燕，去去来来梁栋间。
次韵周子通应奉见贻
作者：郯韶
朝代：明
体裁：七言律诗

文星一个落南州，太史今为万里游。云汉依然天北向，风波已见海安流。亦知王粲久为客，惟有杜康能解忧。欲问南山射虎者，数奇何事不封侯。
次韵杨子寿同浦太守游顾园四首
作者：郯韶
朝代：明

辟疆园里好花开，路隔仙源一水回。春暖凫鹥当槛浴，草青胡蝶上衣来。柘枝屡舞团团扇，竹叶深倾滟滟杯。何事绿波生浩荡，画桥风急綵舟回。厌厌行酒日西斜，太守风流两鬓华。箫引凤凰停夜月，杯传鹦鹉泛流霞。飞花半入长洲苑，归燕空思王谢家。剪尽绿杨三万树，暖风吹絮满天涯。望中烟雨赤阑桥，芳草行人去路遥。翠壁流泉通地底，青林虚阁转山腰。迟迟綵艇香风度，滟滟金塘柳色饶。何处隔楼闻笑语，玉人□按紫琼箫。石洞阴阴雪乍融，溪虚弱柳不禁风。花飞草阁通归燕，舟泊晴江见断虹。甚欲题诗春竹里，不堪吹笛水烟中。归来坐对高城晚，门外乌啼月照空。
次韵杨子寿同浦太守游顾园四首·其一
作者：郯韶
朝代：明
体裁：七言律诗

辟疆园里好花开，路隔仙源一水回。春暖凫鹥当槛浴，草青胡蝶上衣来。柘枝屡舞团团扇，竹叶深倾滟滟杯。何事绿波生浩荡，画桥风急綵舟回。
次韵杨子寿同浦太守游顾园四首·其三
作者：郯韶
朝代：明
体裁：七言律诗

望中烟雨赤阑桥，芳草行人去路遥。翠壁流泉通地底，青林虚阁转山腰。迟迟綵艇香风度，滟滟金塘柳色饶。何处隔楼闻笑语，玉人□按紫琼箫。
次韵杨子寿同浦太守游顾园四首·其二
作者：郯韶
朝代：明
体裁：七言律诗

厌厌行酒日西斜，太守风流两鬓华。箫引凤凰停夜月，杯传鹦鹉泛流霞。飞花半入长洲苑，归燕空思王谢家。剪尽绿杨三万树，暖风吹絮满天涯。
次韵杨子寿同浦太守游顾园四首·其四
作者：郯韶
朝代：明
体裁：七言律诗

石洞阴阴雪乍融，溪虚弱柳不禁风。花飞草阁通归燕，舟泊晴江见断虹。甚欲题诗春竹里，不堪吹笛水烟中。归来坐对高城晚，门外乌啼月照空。
次韵聂茂宣见贻就简陆伯渊
作者：郯韶
朝代：明
体裁：七言律诗

扬雄宅里曾相识，甫里祠前会面时。白日过门应问字，青春别墅只围棋。隔溪水涨桃花屋，深巷鸡鸣桑树枝。甚欲相从二三子，篝灯细雨共谈诗。
次韵陆友仁吴中览古一首
作者：郯韶
朝代：明
体裁：七言绝句

赤阑桥下记停桡，细雨菰蒲响暮潮。说与行人莫回首，故宫烟柳正萧萧。
次顾仲瑛晚泊新安见怀韵
作者：郯韶
朝代：明
体裁：五言律诗

长林夕露下，一雁过秋天。月照风灯外，星沈夜水前。美人隔烟渚，清梦落江船。孤坐闻城漏，迢迢夜不眠。
泊垂虹桥口占次顾仲瑛韵二首
作者：郯韶
朝代：明

洞庭之西湖水东，客行三日上江风。行行塞雁青天外，个个轻鸥白浪中。鹭鸶鸂鶒总多情，荡漾春江取次行。日日沙头候归雁，为郎搊得小秦筝。
泊垂虹桥口占次顾仲瑛韵二首·其一
作者：郯韶
朝代：明
体裁：七言绝句

洞庭之西湖水东，客行三日上江风。行行塞雁青天外，个个轻鸥白浪中。
泊垂虹桥口占次顾仲瑛韵二首·其二
作者：郯韶
朝代：明
体裁：七言绝句

鹭鸶鸂鶒总多情，荡漾春江取次行。日日沙头候归雁，为郎搊得小秦筝。
清平乐
作者：郯韶
朝代：明
体裁：词

湘云微度。六曲朱栏暮。帘外香飘梅子树。知有王孙索句。谁将璚琯吹霞。柳花飞过东家。说与门前去马，断肠休为琵琶。
清平乐
作者：郯韶
朝代：明
体裁：词

湘云微度。六曲朱阑暮。帘外香飘梅子树。知有王孙索句。谁将琼琯吹霞。柳花飞过东家。说与门前去马，断肠休为琵琶。
游弁山李云山点杜鹃花与玉山同赋
作者：郯韶
朝代：明
体裁：七言绝句

金井西头萼绿仙，霞裾风度影翩翩。陇西才子多清思，谩把春云染杜鹃。
游弁山黄龙洞简赵仲光
作者：郯韶
朝代：明
体裁：七言律诗

石洞阴阴海气寒，绝厓千尺落奔湍。白翻飞燕空中见，黑入潜蛟地底蟠。陟险未穷双蜡屐，放形自笑一儒冠。十年来往青山路，依旧黄尘没马鞍。
湖光山色楼
作者：郯韶
朝代：明
体裁：古风

兹楼俯吴甸，百里见虞山。云归飞鸟外，帆落大江间。河源或可到，星使几时还。因寻种桃者，系船清溪湾。
湖州东门即事和玉山韵
作者：郯韶
朝代：明
体裁：七言绝句

路入仙源一水分，鸡鸣犬吠自成村。晚风忽送青天影，吹入匡庐九叠云。
玉山佳处分韵得玉字
作者：郯韶
朝代：明
体裁：古风

逶迤玉山阿，窈窕桃花谷。林芳缀丹葩，霞彩散晨旭。溪回濯新锦，洞幽答鸣玉。乐哉君子游，于以寄高躅。
玉山草堂
作者：郯韶
朝代：明
体裁：古风

玉山草堂深复深，沿洄路入娄江浔。溪桃始华日杲杲，风磴积雪春阴阴。皂盖屡过严武驾，白头不愧杜陵吟。稍待清秋林壑静，杖藜与子一登临。
用杨铁厓新居书画船亭韵与玉山同赋二首
作者：郯韶
朝代：明

越来溪上暮潮过，饮马桥头春水波。出郭喜知尘事少，吹箫无奈月明多。华飞断岸冲归燕，柳荫长沟泛白鹅。儗送一琴临水榭，扣弦同奏《竹枝歌》。卜筑喜过杨子宅，城居曲曲抱溪流。夕阳在波人影乱，秋水上帘竹色幽。载酒过门从问字，据床吹笛不惊鸥。月明后夜溪山雪，乘兴还能具小舟。
用杨铁厓新居书画船亭韵与玉山同赋二首·其一
作者：郯韶
朝代：明
体裁：七言律诗

越来溪上暮潮过，饮马桥头春水波。出郭喜知尘事少，吹箫无奈月明多。华飞断岸冲归燕，柳荫长沟泛白鹅。儗送一琴临水榭，扣弦同奏《竹枝歌》。
用杨铁厓新居书画船亭韵与玉山同赋二首·其二
作者：郯韶
朝代：明
体裁：七言律诗

卜筑喜过杨子宅，城居曲曲抱溪流。夕阳在波人影乱，秋水上帘竹色幽。载酒过门从问字，据床吹笛不惊鸥。月明后夜溪山雪，乘兴还能具小舟。
病起书事
作者：郯韶
朝代：明
体裁：五言律诗

病起秋水上，拂衣尘土间。鸡鸣戴星出，月黑骑马还。旌节黄龙塞，羽书青海湾。征人在万里，风雪鬓毛斑。
登天平山
作者：郯韶
朝代：明
体裁：七言律诗

西来山势森如戟，上与浮云石栈连。华盖九峰当绝壁，龙门一道落飞泉。幽穿石洞潜通穴，下俯天池冷积渊。更欲振衣千仞表，侧身东望洞庭烟。
登姑苏台刘从事索赋二首
作者：郯韶
朝代：明

送客古台下，系马古台阴。日落黄尘起，马嘶青草深。古人俱白骨，遗像空黄金。抚事已千载，徒伤千载心。台榭已芜没，江山非昔游。鸟啼烟树里，日落古城头。源水闻吴曲，青枫系越舟。望中衰柳色，知是旧长洲。
登姑苏台刘从事索赋二首·其一
作者：郯韶
朝代：明
体裁：五言律诗

送客古台下，系马古台阴。日落黄尘起，马嘶青草深。古人俱白骨，遗像空黄金。抚事已千载，徒伤千载心。
登姑苏台刘从事索赋二首·其二
作者：郯韶
朝代：明
体裁：五言律诗

台榭已芜没，江山非昔游。鸟啼烟树里，日落古城头。源水闻吴曲，青枫系越舟。望中衰柳色，知是旧长洲。
石榴花辞
作者：郯韶
朝代：明
体裁：古风

石榴花，为谁好，一树垂垂向官道。年年花落复花开，不觉前年人易老。去年花开白日长，长官载酒来称觞。流莺蛱蝶共飞舞，不惜醉倒花树傍。今年花开秋可怜，累累结子满树颠。无人载酒花下饮，只说花开胜去年。去年今年两结子，雨露生成有如此。人老不似花再开，莫惜载酒花前来。
碧梧翠竹堂
作者：郯韶
朝代：明
体裁：古风

去年种桐树，绿叶高云凉。今年种新竹，已与梧树长。幽人读书坐高堂，夜闻天籁鸣笙簧。下堂仰视明月光，照见乌啼金井傍。乌啼在何处？双飞向桐树。枝头哑哑传好语，明年结巢凤来住。
秋夜独坐有怀玉山徵君
作者：郯韶
朝代：明

庭树叶初落，鹊飞惊早秋。
玉绳犹未转，星汉忽同流。
杨柳离亭思，芙容别浦愁。
美人隔烟渚，沧海信悠悠。
秋夜独坐有怀玉山徵君
作者：郯韶
朝代：明
体裁：五言律诗

庭树叶初落，鹊飞惊早秋。玉绳犹未转，星汉忽同流。杨柳离亭思，芙蓉别浦愁。美人隔烟渚，沧海信悠悠。
秋林才子
作者：郯韶
朝代：明
体裁：五言绝句

残照下西岭，微云翳轻阴。蹇驴行落叶，归思在秋林。
简于匡山次李五峰韵
作者：郯韶
朝代：明
体裁：七言律诗

之子远游吴楚间，春江二月草斑斑。扁舟不愁风雨恶，作客正喜东南还。共爱开门对湖水，几时高阁看青山。花雨亭前未相见，题诗忆尔尚红颜。
至正十年十二月十九日义兴吴国良持倪云林诗来玉山中相与徜徉数日将旋索为别余与玉山同简云林
作者：郯韶
朝代：明
体裁：七言律诗

吴生阳羡溪头住，岁晏扁舟载雪归。江上坐看双桨去，天边目送一鸿飞。岂无稚子烧桐叶，知有幽人候水扉。后夜相思心欲折，短箫吹月坐苔矶。
至正庚寅腊月下浣予与琦元璞吴国良同寓玉山时大雪弥旬日坐雪巢听箫酌酒煮茗赋诗俄有他故乘夜泛舟泊枫桥下雪复大作匡山于彦成有越上之行余赋是诗以送之二首
作者：郯韶
朝代：明

长江几万里，送子一扁舟。日落云帆尽，天空海水流。青山无过雁，白发有归鸥。为语乘槎客，何如汗漫游。山阴有归客，雪夜泛扁舟。一笑遽云别，知君静者流。看山对明镜，濯足起飞鸥。还载一壶酒，相寻贺监游。
至正庚寅腊月下浣予与琦元璞吴国良同寓玉山时大雪弥旬日坐雪巢听箫酌酒煮茗赋诗俄有他故乘夜泛舟泊枫桥下雪复大作匡山于彦成有越上之行余赋是诗以送之二首·其一
作者：郯韶
朝代：明
体裁：五言律诗

长江几万里，送子一扁舟。日落云帆尽，天空海水流。青山无过雁，白发有归鸥。为语乘槎客，何如汗漫游。
至正庚寅腊月下浣予与琦元璞吴国良同寓玉山时大雪弥旬日坐雪巢听箫酌酒煮茗赋诗俄有他故乘夜泛舟泊枫桥下雪复大作匡山于彦成有越上之行余赋是诗以送之二首·其二
作者：郯韶
朝代：明
体裁：五言律诗

山阴有归客，雪夜泛扁舟。一笑遽云别，知君静者流。看山对明镜，濯足起飞鸥。还载一壶酒，相寻贺监游。
芭蕉士女图
作者：郯韶
朝代：明
体裁：七言绝句

玉阶风细漏迟迟，月冷笄珈鬓影垂。怪底新凉满团扇，红蕉花下立多时。
苕溪草堂为范叔豹赋
作者：郯韶
朝代：明
体裁：七言律诗

徵君家住白蘋溪，烟雾萧骚万竹迷。茅屋秋风辽海阔，锦城秋色傍人低。朝来把钓频维棹，雨过看山独杖藜。传得杜陵千古意，肯容投老遂幽栖。
虎丘
作者：郯韶
朝代：明
体裁：七言律诗

春草青青绕阖庐，山深石径转崎岖。空闻落日腾金虎，无复三泉閟玉凫。陆羽井深春雨歇，生公石在白云孤。伤心莫问鱼肠剑，怨逐秋声上辘轳。
虞山道中有怀玉山徵君
作者：郯韶
朝代：明
体裁：七言律诗

言偃宅前湖水东，千门杨柳绿摇风。一篷山色斜阳外，半夜雨声春梦中。独客年年如旅燕，行人草草似惊鸿。芳洲杜若凭谁采？心逐寒潮处处同。
衡门书事二首
作者：郯韶
朝代：明

风雨衡茅深复深，朝来隐几独长吟。正怜静里耽诗癖，忽喜门前有足音。爨下焦桐弹《别鹤》，箧中茧纸写来禽。南山千古悠然意，惆怅何人识此心。门巷青苔积雨深，林花落尽一莺吟。高情不鼓《南薰》调，长日只闻流水音。涧底青丝牵弱荇，窗前碧色护来禽。莫嫌身外求名远，自是幽居惬素心。
衡门书事二首·其一
作者：郯韶
朝代：明
体裁：七言律诗

风雨衡茅深复深，朝来隐几独长吟。正怜静里耽诗癖，忽喜门前有足音。爨下焦桐弹《别鹤》，箧中茧纸写来禽。南山千古悠然意，惆怅何人识此心。
衡门书事二首·其二
作者：郯韶
朝代：明
体裁：七言律诗

门巷青苔积雨深，林花落尽一莺吟。高情不鼓《南薰》调，长日只闻流水音。涧底青丝牵弱荇，窗前碧色护来禽。莫嫌身外求名远，自是幽居惬素心。
西湖竹枝词六首
作者：郯韶
朝代：明

十五女儿罗结垂，照水学画双娥眉。长桥桥下弯弯月，偏向侬家照别离。妾家西湖住横塘，门前杨柳万条长。冯郎醉后莫折断，留待重来系马缰。风篁岭头西日晖，青龙港口新月微。放船过去还早在，待取一通夜歌归。阑锁六桥春水深，鸳鸯鸂鶒荡人心。吴儿生长自吴语，却向船头学楚吟。湖上荷花娇欲语，湖中女儿木兰舟。荷花折得浑自好，只恐荷盘不耐秋。苏堤寺堤一径同，春花秋月长相逢。白面少年不相识，笑掷金钱唤阿侬。
西湖竹枝词六首·其一
作者：郯韶
朝代：明
体裁：词

十五女儿罗结垂，照水学画双娥眉。长桥桥下弯弯月，偏向侬家照别离。
西湖竹枝词六首·其三
作者：郯韶
朝代：明
体裁：词

风篁岭头西日晖，青龙港口新月微。放船过去还早在，待取一通夜歌归。
西湖竹枝词六首·其二
作者：郯韶
朝代：明
体裁：词

妾家西湖住横塘，门前杨柳万条长。冯郎醉后莫折断，留待重来系马缰。
西湖竹枝词六首·其五
作者：郯韶
朝代：明
体裁：词

湖上荷花娇欲语，湖中女儿木兰舟。荷花折得浑自好，只恐荷盘不耐秋。
西湖竹枝词六首·其六
作者：郯韶
朝代：明
体裁：词

苏堤寺堤一径同，春花秋月长相逢。白面少年不相识，笑掷金钱唤阿侬。
西湖竹枝词六首·其四
作者：郯韶
朝代：明
体裁：词

阑锁六桥春水深，鸳鸯鸂鶒荡人心。吴儿生长自吴语，却向船头学楚吟。
西湖酌别便欲过草堂因冗未果小诗二章奉寄稍凉当买舟相晤也
作者：郯韶
朝代：明

片玉山中结草堂，门前流水似沧浪。竹阴覆几琴书润，花气薰窗笔砚香。四海诗名唐李杜，一时文采汉班扬。近闻高士增新传，好纪淮南老更狂。五月西湖载酒游，芰荷香里雨初收。黄蜂飞近花边坐，白鸟来依柳下舟。佩服尽从唐制度，笑谈不减晋风流。幽期莫更歌招隐，拟趁西风桂子秋。
西湖酌别便欲过草堂因冗未果小诗二章奉寄稍凉当买舟相晤也·其一
作者：郯韶
朝代：明
体裁：七言律诗

片玉山中结草堂，门前流水似沧浪。竹阴覆几琴书润，花气薰窗笔砚香。四海诗名唐李杜，一时文采汉班扬。近闻高士增新传，好纪淮南老更狂。
西湖酌别便欲过草堂因冗未果小诗二章奉寄稍凉当买舟相晤也·其二
作者：郯韶
朝代：明
体裁：七言律诗

五月西湖载酒游，芰荷香里雨初收。黄蜂飞近花边坐，白鸟来依柳下舟。佩服尽从唐制度，笑谈不减晋风流。幽期莫更歌招隐，拟趁西风桂子秋。
许浦道中
作者：郯韶
朝代：明
体裁：七言律诗

许浦经行三十里，狼山已见宿云霾。何人挽粟能通海，有客贩盐初过淮。马度冈峦何历历，鸡鸣风雨只喈喈。一春多病兼寒色，愁绝山颠与水涯。
谷口
作者：郯韶
朝代：明
体裁：五言律诗

谷口大星稀，苍茫夜景微。草惊知鹿过，潭响觉龙归。楚舞谁相狎，商歌自揽衣。鹿门应有待，莫遣壮心违。
赵彦荣临画
作者：郯韶
朝代：明
体裁：七言绝句

北苑南宫奈老何，青山依旧洛中多。相思一夜鸥波梦，稚子船头结绿蓑。
过南沙曹氏别墅会沈伯熙索赋
作者：郯韶
朝代：明
体裁：七言律诗

虞山相对南沙口，曲曲云林似辋川。隔岸花飞春片片，开门青竹雨涓涓。故人忽喜经年见，清梦已惊三日前。深夜一尊仍惜别，还家又是月初弦。
过吴兴沈十二秀才
作者：郯韶
朝代：明
体裁：七言律诗

游子经年别故乡，偶从春水泛沧浪。万行细柳迎归棹，几个黄鹂隔草堂。北里缫车如雨响，东家煮酒入林香。沈郎阿母能强健，见说新来白发长。
过女儿浦
作者：郯韶
朝代：明
体裁：七言绝句

浦口寒烟生白波，蘋花风急棹舟过。人家一路青山下，只有秋田落雁多。
过渔浦
作者：郯韶
朝代：明
体裁：七言绝句

江水飞花作雪轻，月明似入剡溪行。可怜一夜天涯雨，又听春潮打橹声。
过石塘洪
作者：郯韶
朝代：明
体裁：五言律诗

乱石成孤屿，中流截巨涛。水清时见底，沙浅不容舠。度鸟窥天影，游鳞触涧毛。前村江路迥，纤月在林皋。
述怀寄倪元镇
作者：郯韶
朝代：明
体裁：七言律诗

隐吏重来学灌园，辍耕时与野人言。衡门谩有车马集，厨廪都无鸟雀喧。夜榻张灯钞籀史，饮瓢分水注陶尊。欲乘艇子梁溪去，稍待春潮系树根。
送丁彦祥入京兼呈危太朴应奉
作者：郯韶
朝代：明
体裁：七言律诗

画角城头乌乱啼，客行秋日思凄凄。黄河一水青天上，□岭诸山大漠西。饮马窟深沙草浅，射雕风急暮云低。经时不见危供奉，想候都门踏雪泥。
送人之轧溪兼简王十二秀才
作者：郯韶
朝代：明
体裁：七言绝句

不见草堂枫树西，春云杂树晚相迷。白沙今夜柴门月，又逐青山过轧溪。
送僧归严陵
作者：郯韶
朝代：明
体裁：五言律诗

春船上濑急，归路石溅溅。白石百花静，清江初月圆。偶逢林下叟，为话竹间禅。明发遥相忆，青山生暮烟。
送僧归严陵
作者：郯韶
朝代：明

春船上濑急，归路石溅溅。
白石百花静，清江初月圆。
偶逢林下叟，为话竹间禅。
明发遥相忆，青山生莫烟。
送僧归温州
作者：郯韶
朝代：明
体裁：七言律诗

上人灵鹫峰头客，归去秋风雁宕南。山沃谢公行处屐，洞留觉祖去时龛。海汀潮白秋波乱，陇树天青夕照含。莫怪题诗重相忆，频年有约寄黄柑。
送僧游庐山将之西蜀谒玉泉尊者
作者：郯韶
朝代：明
体裁：七言律诗

闻道山人庐阜去，远从西蜀陟崔嵬。舟行五月瞿唐险，天入三巴鸟道回。兰若清猿闻苦竹，袈裟细雨忆黄梅。玉泉智者还相见，应说乡人海上来。
送凌元之湖团监税
作者：郯韶
朝代：明
体裁：七言律诗

廿年作吏辞乡邑，十月司征去信州。孙子斑衣方在膝，慈亲白发已盈头。岭烟散后人归市，春水生时客放舟。莫为微官叹沦落，江山如此亦清游。
送卢益修鍊师所画水仙
作者：郯韶
朝代：明
体裁：七言绝句

卢敖爱向山中住，长遣看云一舄飞。昨夜候神东海上，梦随环佩月中归。
送地理刘汉章
作者：郯韶
朝代：明
体裁：五言律诗

刘也东瓯士，能探郭璞书。曰阴曰阳处，某水某丘余。坏隧飞金雁，阴房葬玉鱼。荒唐千古事，吾欲问何如。
送姚子章之浙东帅掾
作者：郯韶
朝代：明
体裁：七言律诗

海右桓桓大府开，胜中云气近蓬莱。借筹底用平蛮策，草檄须烦倚马才。玉节旌麾江上见，明珠翡翠日边来。遥知博望沙头月，为照乘槎万里回。
送广德程万户弟从军
作者：郯韶
朝代：明
体裁：古风

桓桓程将军，年未三十气如云。一朝诣阙袭父职，献书讨贼争功勋。朝廷恩深礼数厚，授钺前驱那敢后。云鸟天青没画旗，辕门月黑鸣刁斗。将军有弟才且贤，从兄万里何翩翩。看云倏尔归奉母，如此一门忠孝全。杨花三月潼川暮，挥戈又指湖南去。吹笛高城破虏风，饮马长江洗兵雨。学书学剑真男儿，功名拾芥须尔为。长歌更劝一杯酒，归来细颂平蛮诗。
送张大使之湖湘监税
作者：郯韶
朝代：明
体裁：七言律诗

学士诸孙不乏贤，司征犹得纪山川。行人西入湘江路，贾客南通下蜀船。倚竹哦诗春过雨，隔江听瑟暝浮烟。相思莫寄衡阳雁，待得新秋又一年。
送樊仲益省郎之解州
作者：郯韶
朝代：明
体裁：五言律诗

六月句吴国，重逢樊省郎。题诗过山馆，惜别度河梁。淮树生秋早，汾阴去雁长。明年朱绂贵，遥忆奉华觞。
送王生之江阴州吏
作者：郯韶
朝代：明
体裁：七言律诗

不到澄江今五年，城居风物想依然。青山对雨云连屋，春水到门船在天。此地极知官事简，清时况乃郡公贤。题诗送子□相忆，又是秋风过雁前。
送赵季文之湖州知事二首
作者：郯韶
朝代：明

□闻大郡元僚佐，江左文繁费剩裁。殷浩固称多士选，郗超元是济时才。题诗金井穿云洞，下马洼尊坐石台。兼有故人资□画，春风日日好怀开。□家云溪溪上头，苔荒数亩石田幽。连天云树当书屋，归梦青山落钓舟。大邑久传才子盛，□□好逐王孙游。东林春酒白于蜜，未得相从对狎鸥。
送赵季文之湖州知事二首·其一
作者：郯韶
朝代：明
体裁：七言律诗

□闻大郡元僚佐，江左文繁费剩裁。殷浩固称多士选，郗超元是济时才。题诗金井穿云洞，下马洼尊坐石台。兼有故人资□画，春风日日好怀开。
送赵季文之湖州知事二首·其二
作者：郯韶
朝代：明
体裁：七言律诗

□家云溪溪上头，苔荒数亩石田幽。连天云树当书屋，归梦青山落钓舟。大邑久传才子盛，□□好逐王孙游。东林春酒白于蜜，未得相从对狎鸥。
送郑同夫归豫章分题·虎丘
作者：郯韶
朝代：明
体裁：五言律诗

青山阖闾墓，荒草起秋风。古隧苍精化，阴房玉雁空。夕阳明野寺，远树落霜枫。送子难为别，无情楚水东。
送郑同夫归豫章分题诗·分题虎丘
作者：郯韶
朝代：明

青山阖闾墓，荒草起秋风。
古隧苍精化，阴房玉雁空。
夕阳明野寺，远渚落霜枫。
送子难为别，无情楚水东。
郑蒙泉鍊师子午谷图
作者：郯韶
朝代：明
体裁：七言律诗

子真今住子午谷，乃在蛟门西复西。绕屋长松落晴雪，倚天绝壁立丹梯。春回大壑三芝秀，月满空山一鹤栖。归去看图望瀛海，定应沐发候天鸡。
闻夜来过春梦楼赠小芙蓉乐府恨不得从游戏呈二十八字代简玉山主人
作者：郯韶
朝代：明
体裁：七言绝句

金鸭香销月上迟，玉人扶醉写新词。胜游不记归来夜，春梦楼前倚马时。
闻夜来醉过春梦楼赠小芙容乐府恨不得从游戏
作者：郯韶
朝代：明

金鹊香销月上迟，玉人扶醉写新词。
胜游不记归来夜，春梦楼前倚马时。
雪霁顾仲瑛偕余与陈惟允坐剑池上惟允为写图因赋诗云
作者：郯韶
朝代：明
体裁：古风

残雪落林度西岭，古涧寒泉凝素绠。孤僧倚树听微吟，一鹤临池照清影。松间旭日映山椒，白云英英如雨飘。何当为置王摩诘，更添几叶红芭蕉。
题三沙
作者：郯韶
朝代：明
体裁：七言律诗

三洲宛在碧波中，海色晴霞绚烂红。夜半鸡鸣先见日，天边月晕又生风。鲛女机丝花隔雾，龙君城阙水为宫。谁持玉节寻真去，直过扶桑弱水东。
题九龙图
作者：郯韶
朝代：明
体裁：五言律诗

九龙起幽壑，百谷走春雷。峡坼苍厓断，天倾白浪回。朝行神禹穴，暮过楚王台。应有天瓢手，为霖遍九埃。
题仙山图
作者：郯韶
朝代：明
体裁：七言律诗

华盖诸峰积翠遥，中天楼观涉岧峣。白云窈窕生晴谷，春渚微茫落暮潮。归鹤只栖玄圃树，幽人时过赤阑桥。相逢愿接飞霞佩，早晚飙车会见招。
题倪元镇春林远岫图四首
作者：郯韶
朝代：明

杏花帘幕看春雨，深巷无人骑马来。独有倪宽能识我，黄昏蹑屐到苍苔。春色三分都有几，二分已在雨声中。墙东两个桃花树，恨杀朝来一番风。十日春寒早闭门，风风雨雨怕黄昏。小斋坐对黄金鸭，寂寞沈香火自温。春寒时节病头风，惆怅年华逝水同。世事总如春梦里，雨声浑在杏花中。
题倪元镇春林远岫图四首·其一
作者：郯韶
朝代：明
体裁：七言绝句

杏花帘幕看春雨，深巷无人骑马来。独有倪宽能识我，黄昏蹑屐到苍苔。
题倪元镇春林远岫图四首·其三
作者：郯韶
朝代：明
体裁：七言绝句

十日春寒早闭门，风风雨雨怕黄昏。小斋坐对黄金鸭，寂寞沈香火自温。
题倪元镇春林远岫图四首·其二
作者：郯韶
朝代：明
体裁：七言绝句

春色三分都有几，二分已在雨声中。墙东两个桃花树，恨杀朝来一番风。
题倪元镇春林远岫图四首·其四
作者：郯韶
朝代：明
体裁：七言绝句

春寒时节病头风，惆怅年华逝水同。世事总如春梦里，雨声浑在杏花中。
题倪元镇画二首
作者：郯韶
朝代：明

断霭生春树，微茫隔远汀。梁溪新月上，照见惠山青。高江新水生，微月流云度。美人胡不知，相思隔春树。
题倪元镇画二首·其一
作者：郯韶
朝代：明
体裁：五言绝句

断霭生春树，微茫隔远汀。梁溪新月上，照见惠山青。
题倪元镇画二首·其二
作者：郯韶
朝代：明
体裁：五言绝句

高江新水生，微月流云度。美人胡不知，相思隔春树。
题唐子华山水末句用杨廉夫五字
作者：郯韶
朝代：明
体裁：七言绝句

我爱会稽杨使君，洞庭秋月约平分。时时吹笛中流去，卧看苕山如画云。
题女真猎骑图二首
作者：郯韶
朝代：明

白草原头闻雁声，黄沙碛里马蹄轻。举头忽见边城月，倒著丝鞭不肯行。塞上秋雁白雪飞，溅溅生血洒毛衣。日斜却过轮台下，争看红妆猎骑归。
题女真猎骑图二首·其一
作者：郯韶
朝代：明
体裁：七言绝句

白草原头闻雁声，黄沙碛里马蹄轻。举头忽见边城月，倒著丝鞭不肯行。
题女真猎骑图二首·其二
作者：郯韶
朝代：明
体裁：七言绝句

塞上秋雁白雪飞，溅溅生血洒毛衣。日斜却过轮台下，争看红妆猎骑归。
题女真猎骑图（二首）
作者：郯韶
朝代：明

塞上秋鹰白雪飞，溅溅生血洒毛衣。
日斜却过轮台下，争看红妆猎骑归。
题宋氏绿野庄
作者：郯韶
朝代：明
体裁：五言律诗

暮泊兰陵郡，朝过绿野庄。飞花度江阔，垂柳荫门长。扫地春阴合，梳头荷气凉。几时重著屐，来此话沧浪。
题宋氏绿野庄
作者：郯韶
朝代：明

莫泊兰陵郡，朝过绿野庄。
飞花渡江阔，垂柳荫门长。
扫地春阴合，梳头荷气凉。
几时重著屐，来此话沧浪。
题宋王孙雨竹
作者：郯韶
朝代：明
体裁：七言绝句

閟阁春寒写素屏，两枝如玉立亭亭。分明自注银潢水，白日天阶洗凤翎。
题宋高宗诗意便面
作者：郯韶
朝代：明
体裁：七言绝句

深宫华气接蓬莱，日日题诗上紫苔。一夜雨声无处著，尽将秋色过江来。
题尹山寺
作者：郯韶
朝代：明
体裁：七言律诗

王师昔度江南日，曾驻旌旗江上林。劫火不随人幻化，箭锋应与塔销沈。咸池几见天鸡出，蕙帐空闻夜鹤吟。白发老僧谈往事，青山依旧白云深。
题庐山图
作者：郯韶
朝代：明
体裁：古风

群山东南横翠色，倒影芙蓉生石壁。青山直下九江流，吹落银河二千尺。安得浮云满春空，托身万里之长风。南游濯发洞庭水，卧看萝月行山中。
题扇头
作者：郯韶
朝代：明
体裁：七言绝句

洞庭木落山月低，出门秋色风凄凄。客行忆过黄陵庙，谷口青猿一个啼。
题朱泽民山水
作者：郯韶
朝代：明
体裁：七言绝句

洞庭南下水如天，篷底看书白日眠。我亦怜君爱山色，直须买酒过秋船。
题柯丹丘墨竹
作者：郯韶
朝代：明
体裁：七言绝句

玉文堂上写琅玕，只作吴兴老可看。一夜秋风动寥廓，綵云零落凤毛寒。
题柯丹丘画
作者：郯韶
朝代：明
体裁：七言绝句

溪上青山石径纡，暖云晴嶂锦模糊。行人如隔湘江岸，日暮青林啼鹧鸪。
题柯博士梅竹图
作者：郯韶
朝代：明
体裁：七言绝句

文王宴罢奎章阁，博士归来两鬓丝。写得寒梅与修竹，照人清影尚参差。
题浴马图
作者：郯韶
朝代：明
体裁：七言绝句

花落春云满御堤，晚凉试浴濯龙池。五王未许争飞鞚，先赐承恩太仆骑。
题渔家壁
作者：郯韶
朝代：明
体裁：七言律诗

漫郎家住黄泗浦，閒看飞花坐北窗。渡口青山高似屋，门前湖水直通江。垂杨系艇已千尺，春鲤上盘才一双。野老相过无一事，白头喜对酒盈缸。
题渔家壁
作者：郯韶
朝代：明

漫郎家住黄泗浦，闲看飞花坐北窗。
渡口青山高似屋，门前潮水直通江。
垂杨系艇已千尺，春鲤上盘才一双。
野老相过无一事，白头喜对酒盈缸。
题溪村烟雨图
作者：郯韶
朝代：明
体裁：七言绝句

山雨朝来不作泥，望中烟雨使人迷。依稀绝似羌村路，无数春船逆上溪。
题王仲弘县尹所藏高彦敬尚书巴陵山水图
作者：郯韶
朝代：明
体裁：古风

尚书爱画山，落笔生远色。微茫洞庭野，迥与湘渚隔。青山迤逦盘春空，江波欲落江树重。望中云梦开七泽，猿啼直与巴陵通。王郎家住巴陵道，按图只说巴陵好。巴陵女儿歌《竹枝》，微风落日行人少。山中春雨生石田，柴门流水声溅溅。钓竿长日倚沙树，扁舟中阁生晴烟。爱此只合山中住，十年作官不归去。高堂见画夜梦之，墓中离离湿秋露。白头官满思转多，江南酒美仍蹉跎。人生得意夜行乐，酒酣且和巴陵歌，王郎王郎奈尔何！
题王元章画万玉图
作者：郯韶
朝代：明
体裁：七言绝句

西湖千树玉交加，清夜掀篷看雪花。狂杀山阴王处士，兴来放笔扫横斜。
题画
作者：郯韶
朝代：明
体裁：七言绝句

重冈细草覆坡陀，风引松花落涧阿。草屋雨馀云气湿，开门不厌好山多。
题秋林高士图
作者：郯韶
朝代：明
体裁：七言绝句

山磴坡陀细路平，石桥流水雨初生。绝怜童子惊秋色，听得空林落叶声。
题米南宫画
作者：郯韶
朝代：明
体裁：七言绝句

风流不见米南宫，依旧云林远树重。貌得匡庐旧游处，半江秋色洗芙蓉。
题美人琴阮图
作者：郯韶
朝代：明
体裁：七言绝句

金谷花飞春半时，花间莺语太迟迟。美人心事浑无赖，忍把柔情摘阮丝。
题胡廷晖画
作者：郯韶
朝代：明
体裁：五言绝句

仙馆空青里，春船罨画中。鸥波千丈雪，渔笛一丝风。
题谢仲和竹石·其一
作者：郯韶
朝代：明
体裁：七言绝句

江南谢老独风流，爱写晴云竹树幽。绝似玉堂残月夜，数枝晴雪映高秋。
题谢仲和竹石·其二
作者：郯韶
朝代：明
体裁：七言绝句

任阳江上水生时，日日临流看竹枝。便好扁舟载春雨，苍苔石上坐题诗。
题赵仲穆临李伯时凤头骢图
作者：郯韶
朝代：明
体裁：古风

蓬莱宫中春昼迟，五马曾阅李伯时。天闲一一尽龙种，独爱凤头尤崛奇。王孙归卧江南日，见之为尔生颜色。乃知神骏世所怜，仿佛明窗亲貌得。黄头圉官颀且髯，绛袍乌带高帽尖。是日牵来赤墀下，黄门辟易争观瞻。红丝络头尾窣地，玄云满身飞不起。长鸣知是恋九重，岂但一日行千里。君不见春风立仗何駉駉，龙文照地来房星。何当中道为剪拂，纵目平原春草青。
题赵仲穆画
作者：郯韶
朝代：明
体裁：七言绝句

水晶宫里佳公子，拄笏看山逸兴多。昨夜溪南新水涨，钓丝晴拂白鸥波。
题赵仲穆画送郑蒙泉之鄞
作者：郯韶
朝代：明
体裁：七言绝句

海宁太守归来日，爱写新图入卧游。见说甬东风日好，春山如雾隔瀛洲。
题赵氏所藏画
作者：郯韶
朝代：明
体裁：七言律诗

绣岭宫前西日晖，忽惊岚气上人衣。人家隔岸留残照，楼阁经年掩翠微。游子不知秋已暮，蹇驴直与世相违。何当写我临流处，黄石桥头看钓矶。
题赵魏公画
作者：郯韶
朝代：明
体裁：七言绝句

汉家宫阙画蒿莱，烟雨苍茫护石苔。惟有金河旧时雁，年年秋色过江来。
题青山白云图
作者：郯韶
朝代：明
体裁：七言绝句

山腰绿树雨初收，天际白云如水流。忆在九江船上望，杨花飞雪下轻鸥。
题魏明铉画
作者：郯韶
朝代：明
体裁：七言绝句

老翁住在浣花村，日日哦诗醉瓦盆。怪底横江见船尾，不知春水到柴门。
鸲鹆图
作者：郯韶
朝代：明
体裁：七言绝句

东风吹柳日沈沈，阶下宜男绿正深。百尺游丝春院静，卧看鸲鹆步花阴。
龙门山中即事
作者：郯韶
朝代：明
体裁：七言律诗

雷雨过厓惊落湍，空林白昼忽生寒。阴阴草阁开尊坐，细细山云卷幔看。落日樵声经木末，青天鸟道挂檐端。亦知吏隐非吾事，直欲从兹赋《考槃》。
悼姚广
作者：都穆
朝代：明

菼屋高吟兴浩然，六书精究到旁偏。横门溪水流呜咽，不见当年问字船。
悼张灵
作者：都穆
朝代：明

写画哦诗意自便，科场休谓子无缘。高楼明月依然在，辽鹤归来定几年。
次韵边太常
作者：都穆
朝代：明

深居休叹食无鱼，诗思春来说有余。苦爱弄风池畔柳，纤条时拂手中书。
渡桑乾
作者：都穆
朝代：明
体裁：古风

西风早萧萧，催我玄鬓皤。祗役发皇邑，川原屡经过。金龙池畔水，演作桑乾河。东驰入沧海，浩荡成洪波。谁知稽天流，发源始盈科。览兹感几事，防微当若何？
舟次石门
作者：都穆
朝代：明
体裁：七言绝句

读罢新篇如觌面，石门知有几番游。小轩暮坐清閒甚，落日蝉声碧树头。
山居
作者：释一机
朝代：明

经年不出户，一榻日高眠。有相非关我，无心莫问禅。山花开复落，窗月缺还圆。新构茅斋起，云来占半边。世情谙已熟，长揖入山林。道远无人问，诗成只自吟。半生圆泽石，一调伯牙琴。尽付东流去，沉埋直至今。
山居·其一
作者：释一机
朝代：明

经年不出户，一榻日高眠。有相非关我，无心莫问禅。山花开复落，窗月缺还圆。新构茅斋起，云来占半边。
山居·其二
作者：释一机
朝代：明

世情谙已熟，长揖入山林。道远无人问，诗成只自吟。半生圆泽石，一调伯牙琴。尽付东流去，沉埋直至今。
次樊长文孝廉游鼎湖韵
作者：释一机
朝代：明

浮生閒未得，随步陟湖峰。径曲疑无地，山深何许松。花开明远峤，溪响间疏钟。正好逢僧话，高春逼暮容。
丁酉初春登滕王阁
作者：释今严
朝代：明

胜标藩国千年后，行客登临每在兹。栏槛喜看新黛色，风流想见盛唐时。东风遥忆锦帆疾，羌笛翻怜玉佩迟。堤柳渐随芳草绿，长江依旧镇南垂。寻常帝子旧经营，代远弥深过客情。铜爵当时已寂寞，灵光此日但空名。烽烟乍断虚窗迥，井邑初移画阁成。未必南州真好事，子安词赋胜祢衡。乱后莫轻寻往迹，多情是处即沾巾。廿年笳管江南国，一代豪华塞北尘。临渚远观鱼吹浪，倚栏乍听鸟鸣春。可怜立马吴山后，犹有登楼清咏人。曾闻年少此蹁跹，彩笔当时惊四筵。自是文章千古事，岂应歌舞至今传。远峰浅翠摇荒堞，极浦微云暗客船。到处江山牢落尽，春风凭眺一潸然。为爱江楼日再寻，江蓠初绿雁归心。新看画栋珠帘起，暗忆鸣銮佩玉临。边马频嘶沙月晓，清笳一奏渚云深。閒情似我亦惆怅，微雨潇潇共苦吟。
丁酉初春登滕王阁·其一
作者：释今严
朝代：明

胜标藩国千年后，行客登临每在兹。栏槛喜看新黛色，风流想见盛唐时。东风遥忆锦帆疾，羌笛翻怜玉佩迟。堤柳渐随芳草绿，长江依旧镇南垂。
丁酉初春登滕王阁·其三
作者：释今严
朝代：明

乱后莫轻寻往迹，多情是处即沾巾。廿年笳管江南国，一代豪华塞北尘。临渚远观鱼吹浪，倚栏乍听鸟鸣春。可怜立马吴山后，犹有登楼清咏人。
丁酉初春登滕王阁·其二
作者：释今严
朝代：明

寻常帝子旧经营，代远弥深过客情。铜爵当时已寂寞，灵光此日但空名。烽烟乍断虚窗迥，井邑初移画阁成。未必南州真好事，子安词赋胜祢衡。
丁酉初春登滕王阁·其五
作者：释今严
朝代：明

为爱江楼日再寻，江蓠初绿雁归心。新看画栋珠帘起，暗忆鸣銮佩玉临。边马频嘶沙月晓，清笳一奏渚云深。閒情似我亦惆怅，微雨潇潇共苦吟。
丁酉初春登滕王阁·其四
作者：释今严
朝代：明

曾闻年少此蹁跹，彩笔当时惊四筵。自是文章千古事，岂应歌舞至今传。远峰浅翠摇荒堞，极浦微云暗客船。到处江山牢落尽，春风凭眺一潸然。
上巳日彭泽阻风
作者：释今严
朝代：明

高士休官处，孤僧羁旅初。江山逢上巳，风雨望匡庐。炊黍折残荻，长吟寄老渔。此时山际寺，谁拟赋閒居。
九日送见一诃衍入匡山
作者：释今严
朝代：明

尽日登高望去尘，偶于别绪忆佳辰。定逢雁影台关暮，剩得梨花破院春。衰草未扳先堕泪，寒芦欲折暗伤神。踏残轻雪金轮顶，应念南方多病人。
五律·夏日养病芥庵作
作者：释今严
朝代：明

有身长作客，无地不言家。旧寺辞芳草，閒庵过落花。忘机为好友，省事是生涯。借得昆陵集，长吟到日斜。
京口晚泊
作者：释今严
朝代：明

京口六朝雄镇地，客帆暂驻若为情。牙旗影远金山寺，鼙鼓声高铁瓮城。露重烽台军帐肃，月残江店野烟横。明朝又逐秋风急，几驿金陵半日行。
伐木吟四首 其一 怀即公
作者：释今严
朝代：明

一瓢乞食处，双眼独看云。长读方山论，时翻般若文。阐幽知有待，析义恨无君。预拟还山日，煨寒到夜分。
伐木吟四首 其三 怀顿公
作者：释今严
朝代：明

如我与君者，当于幽壑中。一生煨白石，终日倚青松。岂敢尚高节，所为哀道穷。狂澜息不易，聊得古人同。
伐木吟四首 其二 怀诃公
作者：释今严
朝代：明

一从溪上别，幽独迥无邻。性以孤能寂，心从冷处亲。听莺迟好友，临水叹伊人。亦是寻常事，兴怀每怆神。
伐木吟四首 其四 怀破公
作者：释今严
朝代：明

窗虚月影暗，微雨响疏疏。不觉伤留滞，翻然念起居。道心知日损，瘦骨近何如。江上几惆怅，都为欲寄书。
伐木吟四首·怀即公
作者：释今严
朝代：明

一瓢乞食处，双眼独看云。长读方山论，时翻般若文。阐幽知有待，析义恨无君。预拟还山日，煨寒到夜分。一从溪上别，幽独迥无邻。性以孤能寂，心从冷处亲。听莺迟好友，临水叹伊人。亦是寻常事，兴怀每怆神。如我与君者，当于幽壑中。一生煨白石，终日倚青松。岂敢尚高节，所为哀道穷。狂澜息不易，聊得古人同。窗虚月影暗，微雨响疏疏。不觉伤留滞，翻然念起居。道心知日损，瘦骨近何如。江上几惆怅，都为欲寄书。
何仙姑祠
作者：释今严
朝代：明

遗庙看尘像，仪容异昔年。古泉空履迹，衰柳但春烟。达士同伤逝，浮生信惘然。尚馀名在石，留得世间怜。
再出梧州趁舟东归不及
作者：释今严
朝代：明

惆怅江头又一回，恁高聊当望乡台。暮云漠漠沉归雁，细雨濛濛暗绿苔。万顷烟波渔唱断，百年孤驿野花开。春光到处看如此，独我长吟去复来。
冬日苦雨
作者：释今严
朝代：明

寒响终宵似急湍，溪湖汀渚总瀰漫。福田衣重水文暗，曲录床平木理宽。鱼过石梁频点额，笋穿茅屋渐成竿。乍晴欲上前堤望，蜡屐迟迟行路难。
冬泉
作者：释今严
朝代：明

每当秋尽海潮上，直至秋来又未清。四众殷勤将拜祝，一泓甘冽自然成。不徒引去供煎茗，尚有馀波可濯缨。无限高人同赋咏，与他流播此芳名。
出苍梧趁舟东归不及
作者：释今严
朝代：明

风烟冷我买山情，归思逢春日夜生。闻道片帆临涨海，飘然一杖出孤城。萧萧古渡空林晚，浩浩长江锦石横。怅望东南无限恨，雨残云暗鹧鸪鸣。
初春晓望
作者：释今严
朝代：明

钟晓低残月，春光满板桥。水流溪梦断，烟入鸟声消。短草未成色，长杨始着条。微茫村陌迥，客影去迢迢。
初春重访岑隐者兼呈李拾遗
作者：释今严
朝代：明

蹑屐重来访避秦，狂歌曾此傲风尘。溪声磕磕听如昨，草色离离看又春。谢墅幽林长绝俗，吴门高士偶为邻。绮园未必全疏懒，今日因君识古人。
南海神祠
作者：释今严
朝代：明

沉沉古庙探南蕃，宠礼千秋帝主恩。铜鼓旧传交趾供，石碑犹见大唐存。云连波势摇珠海，月共潮声暗虎门。多少楼船与客使，几回经历几销魂。
同喻如寻曾湛师黎务光王人土山馆
作者：释今严
朝代：明

得閒多病后，微雨乍晴初。不远荒村路，来寻高士庐。饱残新熟荔，剪断覆畦蔬。送我还山去，关门又读书。
咏冬月恭祝本师和尚同赋
作者：释今严
朝代：明

皎然凝静夜，万象此森森。素色浑江汉，寒辉自古今。劬同冬日爱，肃若秋霜深。光景徒劳仰，临风但写心。
夏夜独坐
作者：释今严
朝代：明

积雨初晴夜，东窗见月痕。孤怀只自委，此意与谁言。愈病非关酒，忘忧不在萱。最思支许辈，秋水细评论。
夏日过诸子村居留赠
作者：释今严
朝代：明

入门暂相见，不负昔年闻。师友一堂内，须眉各自分。种松怀夜月，开阁待秋云。语及安心际，蹉跎欲愧君。
夜坐
作者：释今严
朝代：明

脉脉情何似，微微一两蝉。夏云高岭没，秋气草堂先。鹤怨初残梦，鸡鸣欲曙天。年来多肺病，彻夜不成眠。
大云寺寄顿关主
作者：释今严
朝代：明

野鸟啼残山寂寂，菩提叶落雨纷纷。门临海国烟城晚，僧卧江门古寺云。懒骨未堪人似我，孤怀聊得我怜君。相期万壑千峰外，长啸一声白日昏。
宿广城制止寺闻菩提叶声作
作者：释今严
朝代：明

苍苔东晋殿，嘉树六朝馀。叶向春风老，声飘秋雨初。虚堂清磬断，高枕客情疏。遥想山中夜，长吟一草庐。
宿水月宫迟舟东归
作者：释今严
朝代：明

迢遥几度到江头，江上萧条昔日愁。远近绿芜深破院，微茫烟水老渔舟。残云断尽天逾阔，好月初来望似秋。今夜且同鸥鹭宿，明朝应与逐东流。
寄达此上人
作者：释今严
朝代：明

闻君到处有烟霞，吴越江山暂作家。秋色再逢瓜步晓，月明几向洞庭赊。寒随雁影过天末，梦逐潮声到海涯。我亦因人聊寄此，北风微雨日初斜。
寓虎丘作
作者：释今严
朝代：明

姑苏最佳处，况复好春晴。尘榻有人假，春山尽日行。顿忘留滞苦，渐觉野情生。夜到讲堂上，空吟月正明。
山中吟
作者：释今严
朝代：明

十载三朝里，孤峰五夏僧。开扉怜月堕，抚竹看云兴。黯黯何所极，冥冥天欲层。草堂清兴发，遥见下方灯。
峒山寺望厓门作
作者：释今严
朝代：明

西峰閒院瞰厓门，宋室君臣旧殿存。寒尽但闻归海燕，春残谁为荐江蘋。每于楚泽行吟苦，想见田横得士恩。一自清笳吹断后，几回风雨怆哀魂。
崧台夜泊
作者：释今严
朝代：明

野色苍茫日易昏，萧条风物似梁园。数声鼍鼓催残月，一派铜刁乱海门。玉殿暗销秋草醉，平台长共暮云屯。重华寂寞湘江冷，梦到苍梧亦断魂。
庚寅三月
作者：释今严
朝代：明

寂历空山春鸟啼，孤城遥望海天齐。东郊战马嘶寒戍，南浦楼船锁大堤。血染燕台谁恸哭，笳吹粤岭尽流涕。明朝又是逢寒食，一曲长谣日已西。日落黄云万井阴，临流一望欲沾襟。可怜蓟北春风起，吹向江南绿树深。壮志已消金虎梦，何人方作卧龙吟。海门几月重围里，芦荻渔歌自古今。
庚寅三月·其一
作者：释今严
朝代：明

寂历空山春鸟啼，孤城遥望海天齐。东郊战马嘶寒戍，南浦楼船锁大堤。血染燕台谁恸哭，笳吹粤岭尽流涕。明朝又是逢寒食，一曲长谣日已西。
庚寅三月·其二
作者：释今严
朝代：明

日落黄云万井阴，临流一望欲沾襟。可怜蓟北春风起，吹向江南绿树深。壮志已消金虎梦，何人方作卧龙吟。海门几月重围里，芦荻渔歌自古今。
忆铁机梵音更涉诸子
作者：释今严
朝代：明

芝焚蕙谢自多情，情尽如何感又生。巨海已看摧劲楫，法门频复坏长城。六群但执中边议，五部惟争大小乘。宁似此时荒谬极，辩才高论惜群英。
怀顿修诃衍时在匡山予挂锡雷峰
作者：释今严
朝代：明

情閒渐渐平怀抱，竟夏忘言到杪秋。频别悟人无解语，独吟荒径有微愁。一溪霜叶客中尽，几树寒声簟外幽。最忆汉阳峰月好，依依遥对武昌楼。
春怀
作者：释今严
朝代：明

江南二月草初肥，断雨含云没晓晖。去国雁雏怜短羽，傍人燕子试新衣。桥横野岸潮声阔，春正幽岩花气微。惆怅东风杨柳外，耦耕田父荷锄归。深篁啼鸟不知春，梦断蓬门高卧人。一榻维摩安懒病，三生圆泽委风尘。云归远岫劳黄鹤，鱼去空潭长白蘋。满地夕阳樵笛怨，落花何处不沾巾。木棉花发子规啼，柳色青青叶未齐。似我无家南浦客，更逢多病越山西。人怜芳草归残驿，雨带新潮入旧溪。蓬户竹窗空自掩，春风何处笑相携。几家杨柳半溪烟，漠漠层云去雁天。破寺晚钟疏雨后，乱山樵笛夕阳边。莺花渐老春归户，燕麦初收人种田。试看王孙昔游处，东风依旧草芊芊。
春怀·其一
作者：释今严
朝代：明

江南二月草初肥，断雨含云没晓晖。去国雁雏怜短羽，傍人燕子试新衣。桥横野岸潮声阔，春正幽岩花气微。惆怅东风杨柳外，耦耕田父荷锄归。
春怀·其三
作者：释今严
朝代：明

木棉花发子规啼，柳色青青叶未齐。似我无家南浦客，更逢多病越山西。人怜芳草归残驿，雨带新潮入旧溪。蓬户竹窗空自掩，春风何处笑相携。
春怀·其二
作者：释今严
朝代：明

深篁啼鸟不知春，梦断蓬门高卧人。一榻维摩安懒病，三生圆泽委风尘。云归远岫劳黄鹤，鱼去空潭长白蘋。满地夕阳樵笛怨，落花何处不沾巾。
春怀·其四
作者：释今严
朝代：明

几家杨柳半溪烟，漠漠层云去雁天。破寺晚钟疏雨后，乱山樵笛夕阳边。莺花渐老春归户，燕麦初收人种田。试看王孙昔游处，东风依旧草芊芊。
春日送阿公往朱厓
作者：释今严
朝代：明

共怜芳草绿空阶，为爱溪山动远怀。孤锡已曾跨紫塞，片帆今又到朱厓。暂于此日无多事，留向他年话亦佳。早晚若逢虬髯辈，与他摩顶侍空斋。
杪冬登玉川门
作者：释今严
朝代：明

才过粤岭已闻名，漱石空怀两载情。乘兴顿忘冰雪色，望来渐觉骨神清。嵯峨石势危城出，澎湃溪声春雨平。心目屡分无可似，寒灯疏磬月微明。浑身浴雪一登临，不负多年山水心。门瞰烟波当月出，帘垂风雨听龙吟。层崖但见苔痕旧，绝壑长如秋气深。几度欲歌招隐曲，恐惊幽客夜相寻。
杪冬登玉川门·其一
作者：释今严
朝代：明

才过粤岭已闻名，漱石空怀两载情。乘兴顿忘冰雪色，望来渐觉骨神清。嵯峨石势危城出，澎湃溪声春雨平。心目屡分无可似，寒灯疏磬月微明。
杪冬登玉川门·其二
作者：释今严
朝代：明

浑身浴雪一登临，不负多年山水心。门瞰烟波当月出，帘垂风雨听龙吟。层崖但见苔痕旧，绝壑长如秋气深。几度欲歌招隐曲，恐惊幽客夜相寻。
栖贤寺寄怀顿修诃衍
作者：释今严
朝代：明

尝疑别赋销魂语，道是江淹好过情。千日离思惟有梦，十年怀抱始相应。每从天际窥帆影，想见虚廊忆履声。吴越江山不可问，那堪重与话三生。迟日空山感易生，依稀犹记别时情。梧桐一叶罗浮寺，砧杵千家雁翅城。高树远峰寒月影，暗虫疏雨夜钟声。此时拟赋思君咏，直至召集始得成。
栖贤寺寄怀顿修诃衍·其一
作者：释今严
朝代：明

尝疑别赋销魂语，道是江淹好过情。千日离思惟有梦，十年怀抱始相应。每从天际窥帆影，想见虚廊忆履声。吴越江山不可问，那堪重与话三生。
栖贤寺寄怀顿修诃衍·其二
作者：释今严
朝代：明

迟日空山感易生，依稀犹记别时情。梧桐一叶罗浮寺，砧杵千家雁翅城。高树远峰寒月影，暗虫疏雨夜钟声。此时拟赋思君咏，直至召集始得成。
梅花
作者：释今严
朝代：明

玉立烟霞外，天长望欲穷。窥人一眼白，映雪万山空。素色开残夜，疏枝待晓风。别馀孤冷意，不与水云同。独有庾关早，从来不识春。谁言云外影，堪寄陇头人。逸士多相见，孤僧少所亲。落花时又到，珍重百年身。腊残衰草尽，极目一空林。阅岁同为客，淩霜花自深。韵添孤月冷，色有白云侵。落落千峰顶，清猿时一吟。寒香日以远，瘦影日应疏。只此情何限，令人思有馀。雪残浑欲老，春色可谁如。石上閒相对，无言又起予。野怀何所寄，馀梦到寒梅。云散高楼晓，孤筇踏雪来。远看空极目，相对但持杯。坐久日将暝，长天一鹤回。
梅花·其一
作者：释今严
朝代：明

玉立烟霞外，天长望欲穷。窥人一眼白，映雪万山空。素色开残夜，疏枝待晓风。别馀孤冷意，不与水云同。
梅花·其三
作者：释今严
朝代：明

腊残衰草尽，极目一空林。阅岁同为客，淩霜花自深。韵添孤月冷，色有白云侵。落落千峰顶，清猿时一吟。
梅花·其二
作者：释今严
朝代：明

独有庾关早，从来不识春。谁言云外影，堪寄陇头人。逸士多相见，孤僧少所亲。落花时又到，珍重百年身。
梅花·其五
作者：释今严
朝代：明

野怀何所寄，馀梦到寒梅。云散高楼晓，孤筇踏雪来。远看空极目，相对但持杯。坐久日将暝，长天一鹤回。
梅花·其四
作者：释今严
朝代：明

寒香日以远，瘦影日应疏。只此情何限，令人思有馀。雪残浑欲老，春色可谁如。石上閒相对，无言又起予。
残冬归宗阅毗尼忆阿公时阿公出沈阳之千山
作者：释今严
朝代：明

阅尽毗尼岁又催，拥炉深夜拨寒灰。念予计日归三峡，知子何时过五台。多病曾供匡岳雪，一身聊寄玉关梅。荷担大道思贤者，望断孤鸿绝塞来。又逢岁晚客心惊，病骨遥怜万里情。长听哀笳吹汉曲，几看边月照秦城。山中薄雪难为赋，塞外重裘尚厌轻。芳草绿时相忆否，江南二月好莺声。道法多年叹陆沉，令人怀古更情深。曾期慧业同他日，岂谓蹉跎尚至今。箕子旧封知问礼，苏卿雪窖几长吟。从来练达都经历，相见应知慰夙心。
残冬归宗阅毗尼忆阿公时阿公出沈阳之千山·其一
作者：释今严
朝代：明

阅尽毗尼岁又催，拥炉深夜拨寒灰。念予计日归三峡，知子何时过五台。多病曾供匡岳雪，一身聊寄玉关梅。荷担大道思贤者，望断孤鸿绝塞来。
残冬归宗阅毗尼忆阿公时阿公出沈阳之千山·其三
作者：释今严
朝代：明

道法多年叹陆沉，令人怀古更情深。曾期慧业同他日，岂谓蹉跎尚至今。箕子旧封知问礼，苏卿雪窖几长吟。从来练达都经历，相见应知慰夙心。
残冬归宗阅毗尼忆阿公时阿公出沈阳之千山·其二
作者：释今严
朝代：明

又逢岁晚客心惊，病骨遥怜万里情。长听哀笳吹汉曲，几看边月照秦城。山中薄雪难为赋，塞外重裘尚厌轻。芳草绿时相忆否，江南二月好莺声。
浴日亭
作者：释今严
朝代：明

翘首孤亭夜欲阑，远霞先映众星繁。海门万顷黄金地，天末高擎赤玉盘。帆出扶胥光乍暗，潮生黄角气犹寒。东西上下成今古，赢得高吟眼界宽。
甲午元旦
作者：释今严
朝代：明

万井烽烟里，偏逢淑景明。不知天地意，徒有古今情。池柳侵寒色，山禽变野声。遥怀匡岳顶，晴雪衲衣轻。
病中寄王说作
作者：释今严
朝代：明

万缘轻一病，委志卧高岑。月到閒窗小，云连芳草深。死生怜短梦，忧乐负长吟。念子沧江上，遗予契阔心。
百合诗
作者：释今严
朝代：明

石壁西边古涧东，绿陂浓荫隐香风。孤根寄去一丘外，素蕊开时六月中。嘒嘒晚蝉山寂寞，泠泠疏磬月朦胧。閒心此际分明极，玉质幽香迥不同。未得芳名挂楚辞，都缘清绝畏人知。休誇玉树临风好，想见红蕖映日时。姑射山头空有梦，蕊珠宫里正相思。可怜影没荒岑外，惆怅残阳欲待谁。暗香浮动又斜晖，几度临风入素闱。名士握来当玉麈，仙人携去绽云衣。木兰形似神偏瘦，杜若芳同体较肥。相对每宜人定后，夜钟微月屡开扉。不堪鶗鴂最先鸣，冒雨开残暑未清。檐卜将来何所似，优昙恐是有虚名。白云只可自怡悦，流水翻能移性情。一自与君投分后，几多怀抱付他生。
百合诗·其一
作者：释今严
朝代：明

石壁西边古涧东，绿陂浓荫隐香风。孤根寄去一丘外，素蕊开时六月中。嘒嘒晚蝉山寂寞，泠泠疏磬月朦胧。閒心此际分明极，玉质幽香迥不同。
百合诗·其三
作者：释今严
朝代：明

暗香浮动又斜晖，几度临风入素闱。名士握来当玉麈，仙人携去绽云衣。木兰形似神偏瘦，杜若芳同体较肥。相对每宜人定后，夜钟微月屡开扉。
百合诗·其二
作者：释今严
朝代：明

未得芳名挂楚辞，都缘清绝畏人知。休誇玉树临风好，想见红蕖映日时。姑射山头空有梦，蕊珠宫里正相思。可怜影没荒岑外，惆怅残阳欲待谁。
百合诗·其四
作者：释今严
朝代：明

不堪鶗鴂最先鸣，冒雨开残暑未清。檐卜将来何所似，优昙恐是有虚名。白云只可自怡悦，流水翻能移性情。一自与君投分后，几多怀抱付他生。
石人峰腊月菊花
作者：释今严
朝代：明

敛息危峰坐，落英满涧阴。重矜柔弱质，亦得岁寒心。根不寄篱下，香能待雪侵。何人餐不尽，起我一长吟。
秋怀
作者：释今严
朝代：明

粤王城外海东垂，野客吟馀山寺时。月闰秋光菊发早，江关烽断雁来迟。候边砧杵侵朝急，警戍清笳彻夜吹。闻道六朝陵寝处，西风依旧汉旌旗。一夜严霜万木贫，蕙兰摧尽忆閒身。空闻东海悲田客，谁是湘州旧吏人。灵武几年瞻帝子，睢阳十日痛张巡。心劳幻境聊相记，更莫哀吟易怆神。遥夜空山独自求，无端身世有微忧。十年未尽多生习，五斗能消一月愁。黄叶尚繁霜渐促，苍鹰才纵势全收。笳吹此际平乘上，指点燕云说九州。惨惨炎荒秋气阴，感时因事忆王琳。千家旅食羁臣泪，十载驰驱故国心。北海月明双塔出，西堂雨过一钟深。厓门日暮空翘首，芦荻渔歌自古今。星河影动雁初飞，物序凄清事渐违。应候砌虫吟切切，望秋梁燕语依依。芙蓉香远风难断，葭菼根孤露易晞。惟有白云无别恙，夜深随月到禅扉。暮云笳鼓暗城头，塞北江南尚未休。忍见鲁连甘蹈海，遥怜王粲苦登楼。七哀聊赋当年恨，九辩如悲万古秋。想到高峰明月夜，吟来猿鹤亦生愁。地僻山回水国阴，篱花才发又秋深。飘摇鹰隼天中起，寂寞鱼龙夜半吟。叶已辞柯谁问侣，人长作客若为心。峰前几度遥西望，日暮迢迢鼙鼓音。冷于秋水净于云，海际时怀鸥鹭群。哀乐过人徒自苦，肝肠如雪恨空闻。拙无长技甘匏落，病亦清谈到夜分。肌骨渐消寒渐凛，幽斋长闭把香焚。
秋怀·其一
作者：释今严
朝代：明

粤王城外海东垂，野客吟馀山寺时。月闰秋光菊发早，江关烽断雁来迟。候边砧杵侵朝急，警戍清笳彻夜吹。闻道六朝陵寝处，西风依旧汉旌旗。
秋怀·其七
作者：释今严
朝代：明

地僻山回水国阴，篱花才发又秋深。飘摇鹰隼天中起，寂寞鱼龙夜半吟。叶已辞柯谁问侣，人长作客若为心。峰前几度遥西望，日暮迢迢鼙鼓音。
秋怀·其三
作者：释今严
朝代：明

遥夜空山独自求，无端身世有微忧。十年未尽多生习，五斗能消一月愁。黄叶尚繁霜渐促，苍鹰才纵势全收。笳吹此际平乘上，指点燕云说九州。
秋怀·其二
作者：释今严
朝代：明

一夜严霜万木贫，蕙兰摧尽忆閒身。空闻东海悲田客，谁是湘州旧吏人。灵武几年瞻帝子，睢阳十日痛张巡。心劳幻境聊相记，更莫哀吟易怆神。
秋怀·其五
作者：释今严
朝代：明

星河影动雁初飞，物序凄清事渐违。应候砌虫吟切切，望秋梁燕语依依。芙蓉香远风难断，葭菼根孤露易晞。惟有白云无别恙，夜深随月到禅扉。
秋怀·其八
作者：释今严
朝代：明

冷于秋水净于云，海际时怀鸥鹭群。哀乐过人徒自苦，肝肠如雪恨空闻。拙无长技甘匏落，病亦清谈到夜分。肌骨渐消寒渐凛，幽斋长闭把香焚。
秋怀·其六
作者：释今严
朝代：明

暮云笳鼓暗城头，塞北江南尚未休。忍见鲁连甘蹈海，遥怜王粲苦登楼。七哀聊赋当年恨，九辩如悲万古秋。想到高峰明月夜，吟来猿鹤亦生愁。
秋怀·其四
作者：释今严
朝代：明

惨惨炎荒秋气阴，感时因事忆王琳。千家旅食羁臣泪，十载驰驱故国心。北海月明双塔出，西堂雨过一钟深。厓门日暮空翘首，芦荻渔歌自古今。
秋日同梵音留滞乌径山庵戏作
作者：释今严
朝代：明

天南七载一孤僧，只有良朋念不胜。才折莲花辞海国，拟将秋色到毗陵。风烟负我登临去，羁旅伤人岁月增。荒径绕残山月堕，微微寒影佛前灯。
秋日留滞虎丘怀庐山栖贤寺
作者：释今严
朝代：明

影寄吴中第一丘，惊看去燕恨淹留。登台坐石随人事，送夏迎秋只自愁。金井桥边新水月，玉渊潭畔旧松楸。微霜欲晓轻烟晚，谁共閒吟恣遨游。
秋蝉
作者：释今严
朝代：明

哀响凄清断复分，幽岩野客最先闻。残秋几老吴宫月，薄暮曾低楚国云。万里白杨浑漠漠，千峰黄叶正纷纷。那堪羁旅登临处，衰草连天一古坟。
立春日作
作者：释今严
朝代：明

晓起石桥望，空怜物色新。鸟声先客梦，云气湿轻尘。岁月同谁老，江山此日春。茫茫荒陇上，寒尽几归人。
篁溪晚步同还生诃衍
作者：释今严
朝代：明

山门对处传幽胜，閒侣相寻寄屐踪。水号篁溪新有竹，桥依乡社旧多榕。远堤草色分归犊，隔岸蝉声共晚钟。谈罢八闽当日事，乱峰孤店暮云浓。
舟过飞来寺
作者：释今严
朝代：明

乱峰历尽见荒岑，胜事当年不可寻。古佛有光随日转，石幢孤影向江深。未秋高树先摇落，薄暮疏蝉空好音。身似萍蓬何所感，忽然又作越人吟。
西山翠岩寺
作者：释今严
朝代：明

古寺新看殿阁成，旧时曾此几经营。三千龙象知何似，廿载江山但变更。法物尚馀溪石立，孤怀谁继亮公生。吟馀独向乱峰影，庭际数声山鸟鸣。
西村道中
作者：释今严
朝代：明

平原一望几人过，野衲行行且放歌。燕麦已残香稻秀，女桑犹共绿杨多。挹瓢泽畔频餐水，招手渔人欲渡河。此去蓝田有逸士，北窗高卧意如何。
观春燕有作
作者：释今严
朝代：明

傍檐依户语喧喧，似却如前势欲翻。弱羽岂能栖画栋，孤飞只合向蓬门。不知旧宅归新主，但到深春忆故园。莫讶华堂空有梦，肯容相近即深恩。差池群起逐朝晖，乍得随风入绣闱。遥望柏梁频自语，却怜朱户几翻飞。春秋代序身长客，毛羽飘零意暂违。金殿玉楼都莫羡，衔泥且向草堂归。帘外呢喃若感恩，黑衣憔悴意空存。正伤东府非王谢，肯向昭阳托梦魂。松径易衔新草色，粉墙难叠旧巢痕。微生暂寄曾何定，一夜秋风归海门。
观春燕有作·其一
作者：释今严
朝代：明

傍檐依户语喧喧，似却如前势欲翻。弱羽岂能栖画栋，孤飞只合向蓬门。不知旧宅归新主，但到深春忆故园。莫讶华堂空有梦，肯容相近即深恩。
观春燕有作·其三
作者：释今严
朝代：明

帘外呢喃若感恩，黑衣憔悴意空存。正伤东府非王谢，肯向昭阳托梦魂。松径易衔新草色，粉墙难叠旧巢痕。微生暂寄曾何定，一夜秋风归海门。
观春燕有作·其二
作者：释今严
朝代：明

差池群起逐朝晖，乍得随风入绣闱。遥望柏梁频自语，却怜朱户几翻飞。春秋代序身长客，毛羽飘零意暂违。金殿玉楼都莫羡，衔泥且向草堂归。
谢厥扬暨同学诸子各寄清茗赋酬
作者：释今严
朝代：明

惠来佳茗冬泉好，一滴清凉到梦魂。自是癖深同陆羽，非关渴疾拟文园。香逾觉院惊雷荚，甘出光明金掌盘。添兴幸逢不请友，军持数寄岂嫌繁。
过大孤山作
作者：释今严
朝代：明

香炉峰北蠡湖边，羁客閒僧七板船。一塔影侵霄汉直，半帆风急水云连。远看体势真如履，回眺盘纡幻似拳。暗忆当时微雨过，依稀已是六年前。
过宝积寺探景泰禅师卓锡泉
作者：释今严
朝代：明

地辟萧梁代，幢标南汉年。登临吾辈重，怀想古人贤。宴坐消长昼，清言入暝烟。更忻情所乐，一饱杖头泉。
过白石
作者：释今严
朝代：明

东风云暗鹧鸪啼，古调歌残白石西。芳草春深官路合，夕阳烟重板桥低。閒心独我听花落，作客同人倦马蹄。谁信劳劳天地里，搴裳容与过前溪。
还庐山兼往嘉禾请藏留别雷峰诸同学
作者：释今严
朝代：明

三四年来长抱病，每谈匡岳便情牵。苦怀五老深秋月，顺上三吴请藏船。边雁乍听离绪促，朔风初至客帆悬。好山料得同安住，惭愧虚羸先着鞭。一生痼癖在烟霞，多病奚辞去路赊。好友暂违愁有限，名山高卧乐无涯。香炉峰看新晴瀑，招隐泉烹未雨茶。胜事不堪频向说，恐劳清咏忆蒹葭。
还庐山兼往嘉禾请藏留别雷峰诸同学·其一
作者：释今严
朝代：明

三四年来长抱病，每谈匡岳便情牵。苦怀五老深秋月，顺上三吴请藏船。边雁乍听离绪促，朔风初至客帆悬。好山料得同安住，惭愧虚羸先着鞭。
还庐山兼往嘉禾请藏留别雷峰诸同学·其二
作者：释今严
朝代：明

一生痼癖在烟霞，多病奚辞去路赊。好友暂违愁有限，名山高卧乐无涯。香炉峰看新晴瀑，招隐泉烹未雨茶。胜事不堪频向说，恐劳清咏忆蒹葭。
送万长老之越
作者：释今严
朝代：明

飘残红叶乱溪滨，多病翻怜作客人。野鹤从来无可似，孤筇到处不忧贫。天空雁断心同远，月晓梅初影自亲。君去但寻沃州买，迟予共卧浙江春。
送侯商丘以僧服奉母榇还中州
作者：释今严
朝代：明

孤臣九死恋慈帏，负骨还能万里归。部曲萧条空战鼓，蛮方羁旅一僧衣。蝉寒日暮棹声远，雁过钟残客影稀。君到汴河秋渐冷，只应长掩故园扉。
送王麓曾归湖南
作者：释今严
朝代：明

家世旧风流，言归古石头。不知王粲后，若个复登楼。巴峡孤猿暮，湘沅一水秋。何时揭瓢笠，来与子同游。
送西堂石鉴大师入庐山栖贤
作者：释今严
朝代：明

去年我自栖贤返，今日看君领众行。不住都缘衰病累，安禅伫想道风清。山多橡栗频收煮，地少王臣易隐名。莫说偏枯无可似，西江模楷正相应。
金井潭观游鱼
作者：释今严
朝代：明

日动畏高影，应嫌水至清。鼓琴人已往，濠上叹方生。我丧残同域，尔无哀乐情。寂寥天地内，持此向谁鸣。
长至芥庵作
作者：释今严
朝代：明

年来师友散，物序一伤怀。况复逢寒腊，栖迟在海涯。同人过午食，与鹤立閒阶。料得从今去，生缘有石崖。
雨夜送友人先还雷峰
作者：释今严
朝代：明

风雨苦残春，如何重别人。几杯清茗后，一榻独閒身。烟水劳予梦，慈容羡尔亲。故山明月夜，应念绿薇贫。
雷峰春半伏枕初起顿修有端州之役口占二律送之
作者：释今严
朝代：明

阅江楼上几登临，卧断烽烟十载心。如我已无情可寄，送君非有意为吟。木棉花落滩声急，杜宇啼残客思深。莫向此时重凭眺，苍梧云影远沉沉。
雷峰晚眺
作者：释今严
朝代：明

为怜秋尽强登临，四望微茫日正沉。广陌渐黄香稻熟，远山如画暮烟深。将雏野鹤辞巢去，引㹀村童扣角吟。无限幽怀聊自写，凭谁共对一披襟。
题陈氏隐居
作者：释今严
朝代：明

我亦锄云共世忙，叹君先此老农桑。风尘不到幽人梦，岁月翻从高卧长。买醉一区全艺秫，种园千日学浇篁。前溪野客时相过，閒煮梅花濯晓霜。
首春舟过采石
作者：释今严
朝代：明

大江东向峙层峰，久向青莲觅旧踪。捉月亭空新绿草，骑鲸石在老青松。沙间唼喋将归雁，云际悠扬欲暮钟。心爱迟回身不得，唯期归路好从容。
首春过南昌访徐巨源
作者：释今严
朝代：明

南州高士后，孤隐石门閒。两载期相见，方春始下山。文章颜谢侣，风致应刘间。未得看中论，踌躇空往还。
寄怀家扬
作者：释今二
朝代：明

扶胥一室倚南天，怜尔幽栖近海边。云影破帘窥皓月，江声入树散鸣蝉。渔翁夜起闻清咒，野鹤寒归习定禅。翻忆去年风雨夕，笠瓢来趁贾人船。
东官留别诸旧友
作者：释今从
朝代：明

乱来人事益萧条，八载重过意未消。泉路故交留语别，陌头公子倦行佻。万家痛饮萑苻恨，百里愁看草木凋。此别几能相聚首，迟君应立虎溪桥。
海珠寺
作者：释今从
朝代：明

微茫云海一珠浮，中有仙家十二楼。红蓼斜连枫叶寺，绿榕低护木兰舟。采芳客至昌华苑，拾翠人归花渡头。夕梵晨钟鸣底事，一蓑江上独夷犹。
赠何净德
作者：释今从
朝代：明

经术逢时早避秦，遨游早已得閒身。庭前双凤能娱老，云外飞鸿不傍人。居士久推莲社长，古风犹见葛天民。门临江水通渔父，大石垂竿学渭滨。
初到梅花庄口占寄诸法侣
作者：释今但
朝代：明

老人峰下铁桥边，曾有仙人旧置田。庄号梅花亦清趣，不妨身作老南泉。烟岚重叠数峰纡，阡陌相连百亩馀。陌外溪流铁桥水，寻常策杖意多舒。一丘一壑正相宜，水秀山清慰所思。块石枕头何代事，寥寥古道忆吾师。幕天席地即绳床，微月峰头助夜光。拥毳坐来群动息，安心似不费商量。雨过土灶犹流水，日上茅茨未起烟。早炊还到午炊熟，饮啄随时但听天。
初到梅花庄口占寄诸法侣·其一
作者：释今但
朝代：明

老人峰下铁桥边，曾有仙人旧置田。庄号梅花亦清趣，不妨身作老南泉。
初到梅花庄口占寄诸法侣·其三
作者：释今但
朝代：明

一丘一壑正相宜，水秀山清慰所思。块石枕头何代事，寥寥古道忆吾师。
初到梅花庄口占寄诸法侣·其二
作者：释今但
朝代：明

烟岚重叠数峰纡，阡陌相连百亩馀。陌外溪流铁桥水，寻常策杖意多舒。
初到梅花庄口占寄诸法侣·其五
作者：释今但
朝代：明

雨过土灶犹流水，日上茅茨未起烟。早炊还到午炊熟，饮啄随时但听天。
初到梅花庄口占寄诸法侣·其四
作者：释今但
朝代：明

幕天席地即绳床，微月峰头助夜光。拥毳坐来群动息，安心似不费商量。
游罗浮合掌岩
作者：释今佛
朝代：明

连峰叠翠与云齐，中有前时隐士溪。千岁未归华表鹤，一湾长绕紫芝畦。陇头但见秦人少，山角空闻谢豹啼。几度临风倍惆怅，不禁吟到夕阳西。仙山如画染烟岚，暂得登临结韦衫。古径寒香梅绽雪，飞空灵籁瀑穿岩。一枝渺渺穷云窦，五色荧荧发石函。长路盘桓归已晚，满天霜月照松杉。
游罗浮合掌岩·其一
作者：释今佛
朝代：明

连峰叠翠与云齐，中有前时隐士溪。千岁未归华表鹤，一湾长绕紫芝畦。陇头但见秦人少，山角空闻谢豹啼。几度临风倍惆怅，不禁吟到夕阳西。
游罗浮合掌岩·其二
作者：释今佛
朝代：明

仙山如画染烟岚，暂得登临结韦衫。古径寒香梅绽雪，飞空灵籁瀑穿岩。一枝渺渺穷云窦，五色荧荧发石函。长路盘桓归已晚，满天霜月照松杉。
初入丹霞
作者：释今儆
朝代：明

丹崖崒嵂意中倾，亲到方知分外明。千仞悬崖通一线，四山罗列涌孤擎。树如荒荠临川口，地本莲花载化城。最是晚来霞蔚起，重重古锦裹峥嵘。
送见一桃公还匡庐
作者：释今儆
朝代：明

归时春草绿，还日菊花黄。千里匡庐道，一年来去忙。与师期不负，别我语难忘。未得相从处，临期思更长。
初夏病起同梵音公坐玉渊潭
作者：释今全
朝代：明

久病成疏懒，忘机日枕流。好花犹共啸，春鸟尚能留。对坐宴危石，临风足古丘。薄寒动归思，前路水西头。
夜泊白石忆英目青居士
作者：释今全
朝代：明

懒任扁舟泊，天涯寄此身。野烟侵薄梦，白石忆同人。九曲空流水，繁音隔世春。夜深寒欲至，鸣鹤一声频。
秋晓泛舟
作者：释今全
朝代：明

晓逐轻舟出，烟村日未红。垂条低古柳，残叶散疏桐。篷捲初秋雨，山还太古风。海门生白浪，一棹水云空。
过古安吊季叔行人见海公
作者：释今全
朝代：明

梦断围棋秋复秋，堪怜屐齿折高丘。忽惊短棹魂游处，空见长江水自流。漠漠关山悬北蓟，濛濛烟雨锁南洲。好将往事超生死，莫向皇华忆旧游。
将入匡庐留别诸同学
作者：释今印
朝代：明

自昔无家受馆餐，如今行脚不为难。身如落叶东西泊，心共浮云淡泊安。芳草有情遮远道，麻衣无泪别江干。十年始醒溪山梦，斗觉辞君两胁寒。
送刘长孺携家归龙川
作者：释今印
朝代：明

霍山山下是蓬庐，半课耕耘半读书。彭泽还存三径菊，华阳归去一巾车。落帆鸥鹭迎新侣，入里儿童指旧居。池上故交零乱散，他时魂梦亦应疏。
与杨无见诸子初入罗浮路憩明月寺
作者：释今四
朝代：明

久梦罗浮路，今朝信杖藜。泊舟明月见，頫首白云迷。曲径枯藤绕，奔流乱石低。仙灵肯迟我，踪迹铁桥西。
夜入栖贤
作者：释今四
朝代：明

夜入栖贤谷，心知招隐泉。长桥金井上，寒月玉潭边。归计从今日，高风忆往年。松门犹半启，待我一灯悬。
晓起望五老芙蓉诸胜
作者：释今四
朝代：明

贪看玉芙蓉，推窗当曙钟。月留三峡涧，云合七贤峰。皓影须臾出，山光次第逢。空天凭五老，谁肯复相从。
送友人
作者：释今四
朝代：明

几年同采越山薇，此去天涯欲息机。黄菊满篱人独远，白云当路雁同归。秋风拄杖还登岳，夜雨孤帆下钓矶。云水故交轻一别，暂时相失莫相违。
飞来峡
作者：释今四
朝代：明

岳僧行傍水云间，七十青峰夹绿湾。好梦正悬三峡涧，赏心先得二禺山。轩辕竹外低帆影，萧寺碑前拂藓斑。更为榴花寻五色，断崖攀尽不知还。
乞食新兴道中
作者：释今回
朝代：明

两日舟行半日程，万峰谷里一溪明。浅流力尽篙工役，长路心孤旅梦生。檐燕语当为客日，塞鸿飞动故山情。何堪蓬转惭生计，犹笑逢人识姓名。
受具后作
作者：释今回
朝代：明

不那劳生与世违，名山新着比丘衣。风霜古殿听钟起，鸟雀柴门乞食归。病骨渐苏依好友，禅心无恙得忘机。寄书故旧无劳问，犹有僧閒学采薇。
喜崔剑良诸公见过
作者：释今回
朝代：明

江村宅近溪东寺，逸兴相过易往还。习静爱寻初隐地，苦吟长喜野僧删。鸟移高树迎人语，月上寒堂供客閒。我欲留君君不住，暮云愁送下溪山。
寿张康之居士
作者：释今回
朝代：明

早岁论功重禁垣，投閒久矣乐丘园。邻人已忘将军贵，莲社今推大士尊。廿载壮心虚梦幻，一经家学付儿孙。长生讵羡彭篯术，日对优昙静掩门。
广惠庵喜诸兄弟见过
作者：释今回
朝代：明

萧寺经时谁更寻，独行荒径独长吟。鸣鸦数点夕阳下，寒磬一声秋院深。身世幻中当日梦，溪山尘外此时心。故园犹有旧兄弟，言咏还来过北林。
忆铁机师父
作者：释今回
朝代：明

交谊似君凋落尽，为僧此日感重萌。长因遗草添新恨，更值清吟怆旧情。墟垄鹿归秋草没，纸窗云去月华生。伤心逝者如流水，寒夜哀怀寐不成。
晚步松岭
作者：释今回
朝代：明

虬枝百尺自干霄，傍石蟠空属后凋。孤干讵欺天畔雪，倚风先起海门潮。云垂宝盖阴层叠，月满龙鳞影动摇。物外山中堪赏处，孤筇无伴意萧萧。
望长老峰
作者：释今回
朝代：明

攀跻不及画难成，俯仰仪容俨典型。霜月暗高初定夜，石泉流响六时经。丹峰幻出青螺髻，宝几谁凭紫玉屏。任去古今还底事，一回瞻睇梦全醒。
病中
作者：释今回
朝代：明

病卧秋山秋已深，石泉松磴梦空寻。方嗟抱疟兼旬苦，又值轻霜九月侵。蛩响暗凄初永夜，灯明悬映此时心。自怜近僻多堪笑，癯极支颐尚苦吟。
登海螺岩
作者：释今回
朝代：明

步出孤高四望穷，万山千壑此称雄。幽探忽到云关外，残梦空生石榻中。别涧尽馀苔藓绿，隔溪虚映雪花红。吾师到处谁同到，蹑迹还当属数公。
紫玉台
作者：释今回
朝代：明

高台矗矗到无尘，大地风烟净不闻。松气鲜新昨夜雨，竹光深浅下方云。西看江水两杯泻，北望林峦几雁群。金锡独摇天外影，更无人处自朝曛。
绕丹霞山
作者：释今回
朝代：明

峰前峰后许相从，踏遍洪崖面面同。放脚不知青嶂尽，杖藜随意白云中。行依映掩千林雪，归绕萧森万壑风。信步溪山原不异，幸陪巾锡共从容。
茶山赠叶山主
作者：释今回
朝代：明

元度曾闻爱学顽，情同支遁共青山。长因结屋依云际，便拟禅心出世间。坐石月窥人外白，枕流泉落梦初閒。雷峰尚有商量处，那得迟君一掩关。
谒龙山国恩寺
作者：释今回
朝代：明

萧森古寺对空山，六代真源仰圣颜。池水尚流曾浴处，居人谁掩旧柴关。青林古木三春里，晴日高荣一照间。何限荆榛虚怅望，白云无恙向人间。
赠何叔莲秀才
作者：释今回
朝代：明

青春隽气几如君，高绝眉棱海岳云。想有文章干县令，相逢行李在江濆。蕙兰入笔香图画，蝌蚪探奇石籀文。还拟芳踪追白社，宗雷居士旧同群。
赠识庸师
作者：释今回
朝代：明

远公栖隐杜柴扃，云木森森背古城。居士少过谁结社，祖庭长住独持经。磬声断续月光上，木榻幽深佛火明。客邸逢君知旧识，一闻高论便心倾。
过端州峡同仞阇黎
作者：释今回
朝代：明

频年瓶笠皆无定，一夜轻帆渡峡来。峰势似窥江路尽，舟行始觉画屏开。岩云夜度侵衣冷，猿狖声多入棹哀。乞食栖栖任途路，暂同吟咏一徘徊。
还旧里示玄之弟
作者：释今回
朝代：明

山中别汝今差长，及我归时事事新。草字爱工先子业，律诗初学盛唐人。斋心渐向青莲社，避世难辞漉酒巾。竹策蓑衣吾辈事，几时婚嫁了馀因。
题七星岩
作者：释今回
朝代：明

郭北山南石似星，停云冉冉壑冥冥。含光不照诸天界，垂象长留万古名。竹阁月高空宇白，石湖春尽野蘋青。情知客路终归去，聊倚东风话翠屏。
台引侄过海幢示赠
作者：释今堕
朝代：明

视予犹子惟君祖，十载为僧意一如。我出世间常戴笠，相逢涂路忘乘车。已将文字酬知己，莫惜艰难续父书。若向长安重献赋，欲寻深隐在匡庐。
同澹书记观张登子所藏曹将军画马卷
作者：释今堕
朝代：明

江东张翰客佗城，犀轴瑶签载共行。神骏岂期传尺素，丹青端不愧鸿名。即看瘦影如山立，安得寒芜展足轻。支遁近来诸想尽，画图相对亦留情。
寄王人土
作者：释今堕
朝代：明

孤踪飘寓近何如，外氏能依即魏舒。华管独研平子赋，草堂闲拓右军书。囊开古锦存先泽，地积苍苔失旧庐。见说重修雨花社，休将疏散托清虚。
酬务光族侄折梅见寄
作者：释今堕
朝代：明

草阁冬深拥竹垆，雪边犹忆隐菰芦。行攀玉树寻寒谷，撚断冰须寄病夫。静对纸屏愁影远，閒凭木榻笑禅枯。长吟丽句松风下，猿鹤消声海月孤。
书梦
作者：释今壁
朝代：明

溪月山花亦自真，乡园多似昔时春。不疑邻火烧红叶，但整麻衣揖故人。行径苔深烟迹冷，南湖雨过水声新。渔歌隐听斜阳外，千顷沧波一梦身。
初入丹霞
作者：释今壁
朝代：明

三十馀年劳梦寐，此心惟许此山知。护生堤外欣逢处，长老峰前独立时。绕壑光回晴雪迥，散花香满宝幢垂。幸陪龙象荣何极，共赌人天九会期。
初入丹霞奉书雄州因呈陆孝山太守
作者：释今壁
朝代：明

沃州不费买山钱，创舍山阴慕昔贤。峰影静宜新雨后，涧声寒爱暝钟边。閒情独捲西窗幔，春兴谁寻二月天。远寄白云师有命，殷勤直谒使君前。
同记汝长老长至晚步
作者：释今壁
朝代：明

薄暮长陂林悄悄，短筇迟影发苍苍。群阴消尽人同老，一气潜生天渐忙。学雪梨花偷试白，宿梅春鸟误啼黄。无端恼乱东溪竹，叶叶西风背夕阳。
喜陆孝山太守重游丹霞赋赠
作者：释今壁
朝代：明

东风去岁识雄州，山寺重逢今日游。芳草烟深迎白鹿，射堂春暖访丹丘。云封涧壑旌幢湿，雨宿林花梦寐幽。想忆旧题应有赋，不妨添记石西楼。
寒食
作者：释今壁
朝代：明

野寺寒山天一涯，深春迟日柳风斜。每逢禁火怜佳节，却对残烟惜暮花。蝴蝶梦中谁作客，杜鹃声尽不还家。因人吟望成惆怅，虚掷浮生负岁华。
寿敬人上座六十初度
作者：释今壁
朝代：明

短发长眉一衲轻，古榕深屋老閒情。不知岁月归何处，聊共云山乐此生。白昼听潮沧海远，中宵看月草堂清。一千七百无今日，人世犹传宝掌名。
寿萧孟昉
作者：释今壁
朝代：明

欲将风雅寿华簪，谁向春浮共此心。别有文灯传鹫岭，不教蝶梦到鸡林。山留海鹤栽松遍，石凿春泉得月深。我亦多情云外侣，画堂他日会相寻。
晚步松岭
作者：释今壁
朝代：明

翠盖棱棱欲待谁，涧前岩畔自相宜。常因薄暮寻孤韵，独倚高林寄远思。声里每惊风度早，影边休恨月来迟。春花莫竞催芳草，寒壑还应雪后知。
沈融谷重游丹霞赋赠
作者：释今壁
朝代：明

空山閒长石苔钱，两度因君扫径烟。为爱林光寻宿雨，共看潭影话前年。千峰鸟道攀云翼，一榻春灯对夜禅。此会已同宗炳社，东林长待后来缘。
法堂
作者：释今壁
朝代：明

画栋朱楹敞翠岑，迢迢烟水到来亲。门当晓日衔山影，座拥香云隐玉轮。古柏逾深千嶂色，碧桃初暖一帘春。可堪往事重追忆，寒夜泠泠立雪人。
登海螺岩
作者：释今壁
朝代：明

截断云根路欲穷，层峦步步入寒空。百年踪迹登临外，万里关河指顾中。阳雁叫霜过北浦，晓梅含蕊候春风。杖头到处谁今古，云月溪山各异同。
秋夜有怀
作者：释今壁
朝代：明

落尽秋林叶，千峰掩一关。暗泉闻断壁，寒烧见空山。可待头垂白，方知身是閒。独怜渔浦月，照我几时还。
篻竹坡
作者：释今壁
朝代：明

半里扶疏荫石屏，青葱谁识岁寒情。欺霜不与松争老，拂雾偏宜月共明。紫箨暗垂丹嶂暮，翠烟斜映碧川晴。临流似忆孤舟客，时倚江风作雨声。
紫玉台
作者：释今壁
朝代：明

石籀何人镌玉台，松杉岁岁老岩隈。一林霜月猿声冷，千古烟霞鹤梦回。白社有缘酬惠远，文章无价慰宗雷。登高更莫劳双眼，多少閒情付劫灰。
绕丹霞山
作者：释今壁
朝代：明

爱山不惜寻幽远，路绕洪崖翠色深。隔坞听猿寒历历，带云看树昼森森。饮溪两度探泉脉，寄影三时息石阴。回首海螺峰顶月，何人同照住山心。
芳草
作者：释今壁
朝代：明

年年二月便芳菲，极浦斜陂望欲迷。晓露垂青官道湿，暮烟笼翠野塘低。谁家好句生春梦，何处多情碍马蹄。莫向东风怨离别，王孙归后亦萋萋。
赠林育长总戎
作者：释今壁
朝代：明

曾将肝胆许先皇，一代英雄独擅场。帐底军声严细柳，剑光雄视起韶阳。风前校武旌旗壮，醉里寻僧竹院凉。能使笑谈清瘴海，九成台上月苍苍。
赠莫励伯广文
作者：释今壁
朝代：明

湟水旧称冠盖地，铎声今见曲江滨。鲛人亦喜忘心乐，海客同安却馈贫。花落湿云春后梦，柳分新暑昼前身。射堂风月今宵满，独许支公识许询。
送刘明府归吉安
作者：释今壁
朝代：明

孤舟谁念客途难，千载身名系一官。野寺暮寻疏磬外，故山青隔远云寒。莲花有社何年结，江月同君今夜看。闻道永新遗业在，才华知不负文安。
送友
作者：释今壁
朝代：明

一笠随身恣远游，半岩烟雨宿丹丘。会同雪夜来伊浦，又趁霜钟别沃州。黯黯青山人独去，迢迢寒影水空流。玉潭风急松声暮，满壁红霞映石楼。
送都寺旋公归雷峰
作者：释今壁
朝代：明

故山南去思依依，苦行终身愿不违。红叶霜馀孤屿静，碧流天末一帆归。定因夕照移堤柳，应为新楼改竹扉。易见堂前相忆处，几多诗句入玄微。
送陈长卿还八闽
作者：释今壁
朝代：明

岭树吹寒动早梅，好山那惜暂徘徊。难教云水留君住，先问舟航何日来。松径未深终有待，石池虽浅更须开。闻钟应不同元亮，肯信溪桥长绿苔。
酬施仲芳
作者：释今壁
朝代：明

相对真堪物外知，半檐垂柳论文时。情多逸兴陶潜韵，诗羡高怀谢朓词。断酒喜寻莲社客，看云仍有菊花期。石堂风动西池月，应笑匡床枕独支。
酬澹归法兄见赠之作
作者：释今壁
朝代：明

青山满眼隔年春，一造桃花两度新。何幸随听芳草语，不妨同是报恩人。作家喜见杨岐富，对客惭招雪窦频。有赠顿忘言外意，感将怀抱向予真。
除夕
作者：释今壁
朝代：明

鬓发垂垂对岁阑，春光隐隐逼林峦。残阳度竹烟将暖，半夜闻钟声尚寒。多病已抛身外计，得閒犹是眼前安。年华又向明朝起，重把云山次第看。
雁影
作者：释今壁
朝代：明

楚天霜净落秋曛，雁影随声翻塞云。有迹沉波疑带恨，无心嘶水欲生纹。月回沙渚光难度，风隔芦花静不闻。千载拟歌湘浦客，几人江畔怅离群。
送石西堂领众栖贤
作者：释今如
朝代：明

入山谁不羡名林，君独缘深念更殷。已许衲僧同筑屋，更搜居士旧遗文。石人峰送阶前雪，五老门深岭上云。此后不须愁寂寞，弥天花雨日纷纷。
丁酉人日柬梁芝五
作者：释今岩
朝代：明

今年人事如花好，此日襟期似树高。树下观心初叶发，花边问影异香陶。微风动水鱼龙滑，细雨鸣檐燕雀号。传语伯鸾春色早，读书应着锦宫袍。
刈稻南亩柬诸子
作者：释今岩
朝代：明

衣食妨修道，躬耕岭下陂。夏畦劳行者，秋获倩沙弥。每得野中趣，都忘心所悲。故人如有假，莫惜慰相思。
寄薛剑公
作者：释今岩
朝代：明

笠杖日萧索，高吟魄转清。捲帘望秋月，竟夕倚秋声。世累随时遣，神仙待晚成。西风山气早，惆怅铁桥情。
得须公栖贤寺信
作者：释今岩
朝代：明

卜得岩居好，耕耘停楚空。书传千里外，事在一山中。守夏暮云白，绽衣秋叶红。还闻岳僧说，近略把诗攻。
送定公往怡山
作者：释今岩
朝代：明

秋色正摇落，君行多苦辛。野航违冷溆，旅馆托何人。带月过庾岭，披星出剑津。明年寒食节，啼鸟莫伤神。
送李明府
作者：释今岩
朝代：明

蓝田日暖赋归耕，冠盖萧萧出凤城。令署罢来巾帻懒，家山梦去马蹄轻。秋过庾峤轻装刺，雪至吴江得性情。独有长亭歌别者，日凭高处望行旌。
遥题车明经紫芝洞
作者：释今岩
朝代：明

白鹤峰前居士奇，一经抛却学餐芝。焚香求道自朝夕，闭户著书忘岁时。竹密定抽冬日笋，松高应结万年枝。将期挂席论心事，先对西风寄所思。
閒居寄匡庐兄弟
作者：释今岩
朝代：明

老衲栖迟自不凡，乌藤拄杖布褊衫。尘沙静去眼观树，风雨忽来身倚岩。行处涧苔纷屐迹，课时枝鸟下经函。山中兄弟如相忆，应为烧灯礼佛衔。
与石鉴大师夜话书呈二十二韵
作者：释今帾
朝代：明

堂虚寒月斜，禅静孤灯趣。与尔共经行，话余归得路。砚田怀旧春，竹榻依迟暮。非具三生缘，宁邀五浊度。初生尚无为，百忧旋相遇。玉塞限冥鸿，金姑危宿鹜。离骚不可消，痛饮亡所惧。击筑和悲歌，吹箫入市聚。猖狂弗顾人，涕泣频因兔。屠狗屡追游，咀茹废诗赋。讵知伯玉非，但使灌夫酗。风雅且云亡，死生胡解怖。毒龙瞋咒声，醉象恣狂步。衣纵有神珠，剑几非武库。云迷剧可怜，月爱恒多护。鲍叔知夷吾，刘公容狄傅。未足踰高深，为是拔沦痼。浣彼瓦缶陋，登诸瑚琏富。还拈柏子提，希见桃花悟。污染出玄泥，钤锤求密布。饥施玉髓丸，渴待金茎露。击竹会有期，良宵永无负。
出家
作者：释今帾
朝代：明

才解超尘便杖藜，此身前后隔云泥。传书何必中郎女，脱俗应辞莱子妻。仙字藏多从饱蠹，晓钟疏处亦闻鸡。鹿门山远休惆怅，言念尸饔未许携。乾坤龙战几彫伤，三十为儒鬓已霜。落叶易归根底冷，好花难问眼前香。故投方丈求真性，羞把文章媚后行。此别万峰人世断，家书休寄白云乡。百里江门雨雪封，逡巡十日见雷峰。孤舟未到桥边寺，隔浦先闻岭上钟。童子迎风开晚径，阇黎支杖出深松。相看话我来何暮，坏色条衣代蚤缝。华梵名言底不同，咒声初学苦难工。六经章句曾多读，一会楞严失辩聪。担板几能知道妙，偷心疑弗与禅通。药王故为医分别，吞吐教如栗棘蓬。回看艺苑似华宫，趺坐燃灯夜夜同。今日话头提柏子，当时心上静雕虫。观空一念齐今古，幻有千词不露风。闻说文人多慧业，依稀前世亦禅翁。
出家·其一
作者：释今帾
朝代：明

才解超尘便杖藜，此身前后隔云泥。传书何必中郎女，脱俗应辞莱子妻。仙字藏多从饱蠹，晓钟疏处亦闻鸡。鹿门山远休惆怅，言念尸饔未许携。
出家·其三
作者：释今帾
朝代：明

百里江门雨雪封，逡巡十日见雷峰。孤舟未到桥边寺，隔浦先闻岭上钟。童子迎风开晚径，阇黎支杖出深松。相看话我来何暮，坏色条衣代蚤缝。
出家·其二
作者：释今帾
朝代：明

乾坤龙战几彫伤，三十为儒鬓已霜。落叶易归根底冷，好花难问眼前香。故投方丈求真性，羞把文章媚后行。此别万峰人世断，家书休寄白云乡。
出家·其五
作者：释今帾
朝代：明

回看艺苑似华宫，趺坐燃灯夜夜同。今日话头提柏子，当时心上静雕虫。观空一念齐今古，幻有千词不露风。闻说文人多慧业，依稀前世亦禅翁。
出家·其四
作者：释今帾
朝代：明

华梵名言底不同，咒声初学苦难工。六经章句曾多读，一会楞严失辩聪。担板几能知道妙，偷心疑弗与禅通。药王故为医分别，吞吐教如栗棘蓬。
初归雷峰
作者：释今帾
朝代：明

山光别我十三年，得得归来话旧缘。高阁几重新近水，小松千树已参天。休惊岁月将人老，且伴岩花尽日禅。回首初时发心地，又随飞鹤绕林烟。
和会公青苔
作者：释今帾
朝代：明

茸茸滋碧藓，无处不伤魂。旧恨空阶色，新愁细雨痕。绿疑初草嫩，红衬落花繁。谁向遗宫见，能忘昔日恩。
喜沈融谷茂才重入丹霞
作者：释今帾
朝代：明

许询自昔称山侣，近喜文星接远踪。芳径暮沿春涧雨，碧溪清度石楼钟。已看岩下丛生竹，却数云边旧到峰。题壁预知投老处，沃州无事问深公。
喜陆孝山太守重游丹霞
作者：释今帾
朝代：明

宰官难见得閒身，几度空山访隐沦。彩笔遍题丹峤石，布帆两挂锦江春。溪光有影窥微雨，鸟性无机狎贵人。一宿东风芳草外，庭花如梦又重新。
子规
作者：释今帾
朝代：明

故国繁华事已非，残魂终日惜芳菲。落花处处啼无尽，旧苑年年恨不归。鸟道梦回云树远，雒阳声断翠烟微。何当春暮怜飘泊，独吊天涯血满衣。
对陈乔生夜话
作者：释今帾
朝代：明

破我灯前梦，怜君此日身。多才羞再仕，虚税食难贫。铁砚耕何补，焦琴典更频。无任憔悴意，天地一孤臣。坐到无聊处，长叹忆往时。忘言同执卷，欣赏复新诗。世乱销风雅，情深结梦痴。幸馀今夜月，还与话心期。
对陈乔生夜话·其一
作者：释今帾
朝代：明

破我灯前梦，怜君此日身。多才羞再仕，虚税食难贫。铁砚耕何补，焦琴典更频。无任憔悴意，天地一孤臣。
对陈乔生夜话·其二
作者：释今帾
朝代：明

坐到无聊处，长叹忆往时。忘言同执卷，欣赏复新诗。世乱销风雅，情深结梦痴。幸馀今夜月，还与话心期。
寿李潜夫八十初度
作者：释今帾
朝代：明

九山云外俨蓬瀛，中有仙人炼鹤形。问字满携延命酒，挥毫多著养生经。身閒高卧松阴翠，年老长看桂树青。向日伯阳今再见，骑羊东渐即沧溟。
寿祖印公五十初度
作者：释今帾
朝代：明

久闻名岳买峰头，半百犹难遂隐谋。灵药活人频欲施，空斋傍郭自成幽。白云有待归岩岫，文露长应润石楼。愧我下山逢诞日，囊无一物献嵩丘。
寿萧孟昉
作者：释今帾
朝代：明

深卧罗浮五十春，才名方外早曾闻。每迟高士吟楮叶，更喜閒僧语石云。药圃影连祇树秀，梵书文映凤池芬。青山几处惭生客，故作芝歌遥赠君。
山楼病日对木棉花
作者：释今帾
朝代：明

高阁春深控远烟，木棉如火在窗前。临风几处烧寒食，冬日多情照病眠。饱看信能同服药，遨游真欲挟飞仙。因君频及人间世，剩水残山薄暮天。
望长老峰
作者：释今帾
朝代：明

山中长老何年住，宝髻云衣自俨然。孤岫远分灵鹫脉，诸峰群绕石头禅。衔花鸟宿青螺上，拨草人来黄叶边。终古攀跻谁得似，一时翘首欲无言。
梦张百淇
作者：释今帾
朝代：明

不除豪气让名流，已着袈裟万虑休。使酒灌夫曾误学，搥琴安道敢同俦。新来解破三般惑，那肯还添一段愁。梦里故人谁是幻，忽惊钟断悟浮沤。
灯阑
作者：释今帾
朝代：明

明灭孤檠剩一身，花残时似可怜春。釭昏雨气红将褪，壁带寒烟暗欲匀。风叶夜猿愁并悄，女萝山鬼若为邻。上林雁足悬知好，黯淡无因得认真。
王暖村慧则兄同赴梁王顾观梅之约予拟偕行不果别后有怀
作者：释今帾
朝代：明

美人家住木湾西，十里梅开雪作堤。花骨频年劳寄梦，诗肠今日断分携。舟行东浦迎香暗，路接罗浮隔岸迷。苦忆参横寒月下，输君吹笛过前溪。
登雷峰作
作者：释今帾
朝代：明

崆峒列神鼎，八公授丹经。往来有鸾鹤，未若兹峰名。名峰匪在大，亦匪诸仙庭。瑶草虽不谢，玉树任长菁。竺国表灵鸟，少室固神坰。地德岂殊众，纪堂贤圣兴。四七与二三，西东作典型。慈流别五派，洞水奔南溟。荡荡归汾岐，环抱奇峰青。瑞光薄三界，法润普群灵。昔我一来游，瞻睇默含情。见花识优昙，酌水味香泠。日暮下山去，山在胸中横。既薄隐松柏，仍羞逐市城。束身今再来，高步陟云屏。雄峰法王踞，四顾空青冥。俯视人间世，奔马无暂停。学道苦不早，日月徂以征。稽首大山王，泫然涕泗零。誓将衣线身，学山到山巅。
答人
作者：释今帾
朝代：明

诗篇多谢远咨询，读罢翻教愧此身。缘薄久亏丛席望，才疏惟爱住山贫。白云谷里初无我，黄叶溪边定有人。胜事到来消息尽，寒岩枯木不知春。
紫玉台
作者：释今帾
朝代：明

相陪龙象上高台，下界群峦拱上台。红日背山移午食，白云沈石冷苍苔。几家城郭千山外，一镜江河万派回。读罢残碑馀夕照，隔林猿鹤自成哀。
绕海螺山
作者：释今帾
朝代：明

欲绕洪岩作画观，杖藜还下碧云端。探泉漫指南湖胜，看瀑犹疑山雨残。一笠晚烟林壑迥，半担斜照石巢寒。樵吹处处催归路，回首层阴万木间。
苦雨
作者：释今帾
朝代：明

雷先惊蛰暗经春，野老传闻果是真。黑雨连旬复连月，绿莓侵榻又侵人。静煨牛火支寒骨，动借渔蓑覆病身。最惜东溪老田父，杏花时节不成畇。
蚊
作者：释今帾
朝代：明

小小沙虫羽翼成，群飞盈野复盈城。逢人更会饶长舌，入队公然接短兵。堂下俨行燕客刺，帐中还学楚歌声。穷檐为尔难安枕，蛛网徒开一面生。
蝇
作者：释今帾
朝代：明

青蝇无地不营营，鹤馆云房亦寄情。怀妒屡窥帘幕静，含污偏点几筵清。香闻辟秽肠应断，甘为尝羹命较轻。去去岂须寻寂寞，膏粱羼处尽微生。
赠俞赓三
作者：释今帾
朝代：明

怜君万里得为官，乱后文章只自宽。儋耳志成双鬓改，峨眉家在独归难。卜居亦种乡园树，访古多寻梵刹竿。正是爱閒閒便是，随方九节凿龙滩。
赠熊燕西
作者：释今帾
朝代：明

五色肝肠绝点氛，翩翩绝世几如君。时危自守何妨拙，身隐翻怜善用文。篆体工为周太史，诗才逸是鲍参军。茅茨近对寒溪结，共喜开门笑白云。
送郭南耕之嘉兴
作者：释今帾
朝代：明

送送红梅驿，行行槜李春。殷勤寻骨肉，辛苦向风尘。岁月天边暮，关河雪影新。烦君慎来往，早慰住山人。
采茗分寄友人
作者：释今帾
朝代：明

雨积今年采茗迟，晚山新绿更芳菲。不辞云路石头滑，且得春林雀舌肥。入碗露光轻泛碧，对人风味静含馡。清新遥共支公赏，寄助高吟莫厌希。
随本师赴古冈请舟中作
作者：释今帾
朝代：明

冈州有流水，昨日送我舟。言投金粟地，长别海中鸥。何期未四旬，还寻旧钓游。江花似笑人，凫雁嘲中洲。一讶来何早，更问何所求。岂知学地人，举动戒专由。我师受此请，命侍巾瓶头。大道无真俗，分别匪所侔。借路令还家，乡国如庄馗。此意无人知，东风吹蜃楼。
黎方回务光兄弟至
作者：释今帾
朝代：明

少年同学款茅茨，愁思潸然欲语迟。乍见一惊新耳目，关情频叹旧须眉。休于象服论今昔，且爱书斋接水湄。从此柳门深掩着，月明乘兴得敲推。
鼠
作者：释今帾
朝代：明

夜行昼伏黠何深，卦象孤阳覆二阴。社畏灌烧偏解托，藤愁中断苦相侵。欺人砚左常偷水，钻壁灯寒转弄琴。底事永州家易主，依然猖獗到如今。
中秋偶作
作者：释今应
朝代：明

寒岩老去不知秋，水浅溪清亦自流。荒草独留风力劲，黄花何喜客情愁。松间月出人探少，桐井寒深茗饮休。自与青山相对久，西堂钟起未回头。
元旦漫题
作者：释今应
朝代：明

春辉初试小楼西，暖日笼云亦易低。谷鸟变声知律转，寒花弄色与人齐。窗含淑气垆烟迥，帘捲东风野霭迷。山院晓来无别事，新诗吟就竹间题。
夏日访友人馆时途中闻警
作者：释今应
朝代：明

偶自山中出，寻幽到药栏。夕阳斜带雨，林木易生寒。隔岸风烟异，孤筇去住难。移时即分手，江路水漫漫。
灯夕雨
作者：释今应
朝代：明

微雨偶然至，朔风还复吹。夜深幽思远，寒入琐窗知。雪水烹新茗，灯花剪旧枝。何妨今夕兴，共话月圆时。
秋月
作者：释今摄
朝代：明

一轮高挂五峰前，云散长空正可怜。自与金河同混派，不教玉殿重含烟。孤踪掩映澄潭底，疏影朦胧瘦竹边。寄语烟波垂钓叟，芦花堪系月明船。
秋蝉
作者：释今摄
朝代：明

为爱清秋白露时，满腔积绪向谁披。乍依红叶任舒卷，长噪碧云远险夷。残月晓风偏入梦，登山临水倍堪思。不须切切频相告，自有知音过子期。绝尘高蹈一身轻，浊世徒劳怨独清。长挹金风资冷韵，只茹珠露谢贪名。晓飞自爱云山胜，晚噪如闻天籁声。不似芳时莺语巧，三秋常有雪霜情。
秋蝉·其一
作者：释今摄
朝代：明

为爱清秋白露时，满腔积绪向谁披。乍依红叶任舒卷，长噪碧云远险夷。残月晓风偏入梦，登山临水倍堪思。不须切切频相告，自有知音过子期。
秋蝉·其二
作者：释今摄
朝代：明

绝尘高蹈一身轻，浊世徒劳怨独清。长挹金风资冷韵，只茹珠露谢贪名。晓飞自爱云山胜，晚噪如闻天籁声。不似芳时莺语巧，三秋常有雪霜情。
送陆亦樵上白崖
作者：释今摄
朝代：明

步入东南翠霭重，白崖深处雾烟封。金鹅咫尺通三叠，玉练千寻并五峰。学易欲随才子后，读书偏傍谪仙踪。他年副墨藏名壑，百变风云共淡浓。
九日送足公请藏
作者：释今摩
朝代：明

登高四望菊花开，黯黯离情天际来。云水十年同海寺，巾瓶此日向吴台。吟依古驿江猿宿，力任瑶签白马回。频病岂堪言远别，况逢佳节益徘徊。
失题
作者：释今摩
朝代：明

三十年来辅洞宗，悬河高论五更钟。纫兰久在千峰里，折蕙徒伤短日中。书史尚怀当日节，山川难觅旧时踪。同门一恸寻常事，愁见丰狐举眼逢。
寄旋庵都寺
作者：释今摩
朝代：明

春叶聊将寄远怀，秋云留取覆空斋。怜予抱病埋匡岳，念汝情深在海涯。石坐定忘潮到脚，人来应对月西阶。每从庾岭僧归寺，尽说辛勤费草鞋。
送石鉴法兄领众栖贤
作者：释今摩
朝代：明

十年丛席未成林，分座能忘竖草心。满院松杉堂构在，一家岩壑隐居深。风晴磐石看云起，月涌长溪共雪吟。胜事每惭予在后，枯藤绝壁好相寻。
为丹霞一众募布
作者：释今普
朝代：明

谁怜一众苦寒侵，犹着生衣缩项深。偏袒右肩还立雪，露穿双肘独行吟。休言游手空擎钵，长望慈云覆短衾。岩畔向阳如挟纩，况施千丈被遥岑。
梅影
作者：释今普
朝代：明

独坐三更对纸屏，渐移疏影立中庭。蓦惊水墨图皑壁，忽讶寒云渡远汀。灯下岂能藏瘦骨，风前谁与辨真形。因思此夕罗浮梦，月落空林正欲醒。
露珠
作者：释今普
朝代：明

荷泻曾疑合浦飞，那知出处亦微微。青莲花里重逢易，红雪炉中乍见稀。兰麝香氛垂素幕，珊瑚枕冷掩层帏。任教玉线穿难就，何况罗珍袖得归。
七夕何园寄邝无界
作者：释今沼
朝代：明

微明初月夕，念子隔严城。予复无家别，他乡池馆清。鹊飞常近汉，萤度亦流星。沉郁终何望，中宵风雨兴。
与英卓今坐邝无傲轩西待雨
作者：释今沼
朝代：明

仲春足和惠，众物相待发。故人耽积疴，友我憩林樾。边村凭善邻，轩牖向虚阔。颇类郊西郭，旧畴见新伐。薄阴始闻雷，殷渰试轻勃。良怀物与并，悦泽生容发。洒空已舒润，楹檐坠未卒。陂花望欲浑，海树看弥没。邝子务及时，为栏资所歇。荣橘已飘香，栽桐更逢杌。嗟予抱纤尚，远道载饥渴。湍泊与斯人，缄情谢时达。
中渡作
作者：释今沼
朝代：明

偶随潮水去，缆放水津开。半日未百里，前山时几回。同舟济海客，息帆越王台。予独投村浦，鸣鸦入草莱。
九日泛舟同梁器圃怀徐圣甫
作者：释今沼
朝代：明

自客水村里，登高仍泛舟。凫鹥分渚月，鸿雁急霜秋。篱菊无从把，山萸难可求。有怀成远梦，兹夕在高楼。
何园夏夜呈朱叔烈
作者：释今沼
朝代：明

雨沥风飔池上亭，行人暮暮见鵁鶄。篱穿嫩槿侵枝绿，架引浮瓠接蔓青。乡路渐迂违小雀，道心犹昧愧流萤。高轩閒砌逢秋洁，谁对流霜话晓屏。
何石人仿王叔明笔作画赠余入匡山竟不果行题此
作者：释今沼
朝代：明

住山烦为写山容，半幅阴晴壑万重。风过泉声来绝壁，云疏鹤影落高松。清斋似对西林客，落日疑听北岭钟。何事乡园留滞久，石桥边畔草茸茸。
关山月
作者：释今沼
朝代：明

朔漠秋天高，微轮耀戟毛。沙场千里白，关塞一声号。寒彻燕山骨，光流瀚海涛。何年兵气尽，无使戍夫劳。
再过白衣寺元约上人山房
作者：释今沼
朝代：明

重访支公叩上方，数栏花木闭禅房。旧栽松菊侵山径，新种梧桐近井床。僧定蝉声连静室，鹤归松色带斜阳。浮生但觉身无住，唯看青山忆故乡。
冬夜
作者：释今沼
朝代：明

群生依候变，久寂亦心惊。迹作随乡客，愁因逼岁情。空花宜冷发，孤月带寒明。欲问江潮意，春声几日生。
出家日自嘲
作者：释今沼
朝代：明

蹉跎到此竟何为，才撇尘缘万事宜。已觉形容除俗态，任教颠倒落僧祇。眼昏且喜经文大，鬓秃如藏腊序卑。四十披缁谁谓老，只应精猛事吾师。故交屈指复谁存，似我馀灰尚足论。于世已惭微友道，入山偏觉谬师恩。时擎粥钵烟村外，閒放棕团水石根。从此名山高顶上，一凭筋力恣孤鶱。
出家日自嘲·其一
作者：释今沼
朝代：明

蹉跎到此竟何为，才撇尘缘万事宜。已觉形容除俗态，任教颠倒落僧祇。眼昏且喜经文大，鬓秃如藏腊序卑。四十披缁谁谓老，只应精猛事吾师。
出家日自嘲·其二
作者：释今沼
朝代：明

故交屈指复谁存，似我馀灰尚足论。于世已惭微友道，入山偏觉谬师恩。时擎粥钵烟村外，閒放棕团水石根。从此名山高顶上，一凭筋力恣孤鶱。
初秋与诸子登宝莲寺风雨大至
作者：释今沼
朝代：明

近海炎云变，经秋林壑移。炉烟轻欲灭，园木重能垂。凉气添深竹，流波瀰漫池。閒情各为默，端坐待成诗。
千佛道场即事
作者：释今沼
朝代：明

锦角幡旌喷沫烟，栴林龙象率陀仙。观成万象金光涌，礼遍千名梵响圆。花树齐发催百鸟，香渠分供出诸天。萧郎夙慧多生事，眼见池开上品莲。
南海神祠
作者：释今沼
朝代：明

百川亦汇归南海，望秩灵祠自历朝。石镌凤书苔藓驳，像垂龙衮水云飘。波鸣海市晴输税，雾捲鲛宫夜贡绡。日暮商飙动林木，鼓声催起海门潮。
双桐生空井
作者：释今沼
朝代：明

傍井双桐树，苕苕拂故宫。清凉生夜月，飒沓起秋风。作瑟材徒具，栖鸾事已空。蔡郎无近信，惆怅碧云中。
同徐圣甫夜投三桂村
作者：释今沼
朝代：明

欲休路不尽，暝色掩前川。已怯风波渡，愁当阴雨天。操舟怜共济，投馆恋同眠。不寐听林木，空堂欲悄然。
同首座大师因顿公省觐苕上适家难事后返栖贤久未入岭速之以诗
作者：释今沼
朝代：明

伤心如悯物，瘗骨亦头陀。谁识栾鲂泪，来沾孔氏窠。三山云掩尽，五岭雁频过。不慰良师友，郁陶其奈何。
和何书子因余过访忆罗季作邝湛若二公
作者：释今沼
朝代：明

念旧剑犹在，欢新盖偶倾。遨游同所仰，言笑隔平生。劲骨终摧土，清词竟蹈兵。因君数畴昔，余亦泪纵横。
和李直庵先生七夕酌酒怀友
作者：释今沼
朝代：明

正好衔杯夕，离离天上星。淡云流远汉，微月下中庭。玉匣开仙缕，银灯照凤軿。莫愁双剑别，且待玉梭停。
咏井
作者：释今沼
朝代：明

惜此井泉长不改，寒光迥出碧梧疏。苔床蛙鲋资清渗，石甃朝昏上气虚。湕渫漫随孙楚赋，清滢空冷傅咸居。年来频梦城东宅，贫巷萧条自晏如。
咏蛱蝶
作者：释今沼
朝代：明

春色日芳菲，逍遥邻院归。扑竹添新粉，飞花点素衣。随风过别浦，曝日向南枝。暗惜双飞处，芳华今未稀。
咏蜀葵花
作者：释今沼
朝代：明

旭日散朱扉，名花宫锦姿。宝钗沾夕露，剉檗染秋衣。野雀下不见，狂蜂隐未飞。片心应待照，辛苦为君欹。
哭英卓今
作者：释今沼
朝代：明

庭阴叶摇摇，不知此何舍。灵立故人名，恍忽恸哭罢。惟是供病作，棂轩敞清夏。织簟犹未成，参差若倾卸。犹馀两僮仆，龃龉廊庑下。达士信所归，庶以及物化。独有柩前灯，炯炯如辰夜。畴昔与我言，贞脆各有终。会须出三界，静以观诸空。奈何抱志没，所愿弗获从。新诗日懒成，行书暂能工。弱冠弄柔翰，当世罕其踪。予方师尔书，犹恨失所宗。天椓自天丧，咄嗟吾道穷。
哭英卓今·其一
作者：释今沼
朝代：明

庭阴叶摇摇，不知此何舍。灵立故人名，恍忽恸哭罢。惟是供病作，棂轩敞清夏。织簟犹未成，参差若倾卸。犹馀两僮仆，龃龉廊庑下。达士信所归，庶以及物化。独有柩前灯，炯炯如辰夜。
哭英卓今·其二
作者：释今沼
朝代：明

畴昔与我言，贞脆各有终。会须出三界，静以观诸空。奈何抱志没，所愿弗获从。新诗日懒成，行书暂能工。弱冠弄柔翰，当世罕其踪。予方师尔书，犹恨失所宗。天椓自天丧，咄嗟吾道穷。
城影
作者：释今沼
朝代：明

遥阴兀兀在城濠，一带因山影愈高。倒照宿乌连埤堄，趁凉归卒绕周遭。昼承古木临偏巷，夕转荒郊落野蒿。漠北塞垣孤障在，云黄沙白更萧骚。
塔影
作者：释今沼
朝代：明

槛户淩虚影倍长，羲和高臬候青阳。涵灯未透琉璃影，浮水初韬舍利光。风到草间吹欲转，日中沙界迹偏藏。焰埃幻灭劳相问，惟向清阴礼法王。
大牛师以书示却答
作者：释今沼
朝代：明

洽久志弥喻，钝根尘易侵。那堪暂离索，摇落对秋深。渐老衰偏觉，向山悲且吟。昨来缄数字，应感恤初心。
失题
作者：释今沼
朝代：明

我有异乡客，辞家度山川。山川修且阔，一别己经年。愁思不能寐，复忆时岁迁。秋风吹飞叶，明月已下弦。披衣出郭门，不知陌与阡。何以慰我怀，短诗不盈篇。青青之子衿，悠悠伤我心。
客舍梦故山寄无师
作者：释今沼
朝代：明

渐逼秋风客思催，梦魂犹忆在香台。山头野鹤归松处，门外江潮带雨来。地竹丛枝滋暗笋，龛灯微燄到明灰。山中长老频相念，误觑閒窗日几回。
宿华首阁
作者：释今沼
朝代：明

石路回斜树影重，月临高阁罢昏钟。山衔古寺秋初半，叶满虚廊露正浓。南岭宿云笼翠草，东溪瀑水映疏松。睡醒却悟身何处，四百峰中此一峰。
宿叶民若山楼
作者：释今沼
朝代：明

筑阁悬崖际，茶田静隔椽。羡君当此日，随分结林泉。种树叶还落，逢秋月屡圆。唯应与朋侣，清夜听流眠。
宿广朗洞赠陈元孝
作者：释今沼
朝代：明

依岩静结构，密宇托招提。避客废曲径，扪萝沿回溪。檐际隐不见，客行知屡迷。冽泉破阶戺，涓涓冲寒泥。幽事在丛筱，坚筑渐成堤。自予识陈君，慷慨怀酸悽。未拟去乡曲，聊复依卑栖。秋风夜来过，飒沓群木齐。长啸向窗牖，山月靡然低。旦予下山去，共听云端鸡。
宿洞山寺
作者：释今沼
朝代：明

秋日淩我襟，况我筇笠新。一去三十里，溪山迥无邻。始见落山泉，折折濯嶙峋。山雨昨夜霁，秀色开微颦。主人山半逢，恋犬亦逡巡。沧溟际檐溜，泱漭西崦轮。远屿若浮瓠，？气如冶银。净榻息閒房，萧瑟随我身。境寂到深寐，所历似前因。巢禽警霜钟，呦鹿骇草人。锄芋临当煮，折枝临当薪。夙予抱微愿，安居亦行勤。少饮不吾与，聊且娱斯晨。彼石如彼泉，终与朋辈亲。
宿洞山寺
作者：释今沼
朝代：明
体裁：古风

秋日淩我襟，况我筇笠新。一去三十里，溪山迥无邻。始见落山泉，折折濯嶙峋。山雨昨夜霁，秀色开微颦。主人山半逢，恋犬亦逡巡。沧溟际檐溜，泱漭西崦轮。远屿若浮瓠，�气如冶银。净榻息閒房，萧瑟随我身。境寂到深寐，所历似前因。巢禽警霜钟，呦鹿骇草人。锄芋临当煮，折枝临当薪。夙予抱微愿，安居亦行勤。少饮不吾与，聊且娱斯晨。彼石如彼泉，终与朋辈亲。
宿西樵与麦徐二君夜寻陈元孝山楼
作者：释今沼
朝代：明

寻幽曾不远，松石旧经行。不记下山路，空闻流水声。林深疑月暗，洞广觉天晴。俱是樵苏者，谁能辨姓名。
宿钟氏山堂
作者：释今沼
朝代：明

扉开秋岭半，薄暝草堂前。山翠疑春雨，松风似夜泉。柿梨谷口树，饭黍屋边田。扫榻竹窗下，宛然高岳巅。
宿黄氏园亭
作者：释今沼
朝代：明

轻舟欲泊日黄昏，愁绝青袍有泪痕。林壑未忘同逸兴，水云犹自绕孤村。涂当海国易流滞，人在天涯空梦魂。春草闭门花欲发，卧看蝴蝶到西园。
寄友人湖
作者：释今沼
朝代：明

君家湖水曲，潮落见平莎。獭集寒鱼少，门浮秋鹭多。疏巾常漉酒，野服暂行歌。近识沧浪子，乘舠试一过。
寄榄溪同社
作者：释今沼
朝代：明

离心何处慰，书报过泷舟。旷海愁曾渡，春山忆昨游。潮鸡喧定夜，滨蛤映居楼。念此一相别，看青芳杜洲。
寄止言师
作者：释今沼
朝代：明

閒窗摇众草，炯炯对双眸。一隔悬灯夜，山庭又罢秋。片心幸可照，清句贮难酬。师病曾何有，残躯翻见忧。
寄顿公
作者：释今沼
朝代：明

雁带馀声入海烟，霜林空末望高天。愁团半是送行日，閒咏偏多寄远篇。枕畔湖山风叶搅，书边意况雪花溅。春来纵有莺尖惠，不得桥边招隐泉。
小舟溯川至山麓宿云路村馆
作者：释今沼
朝代：明

夙予爱秋山，勉焉苦登践。曳楫随回川，望峰随几面。轻舠属旋折，合沓形始见。微阳耀林麓，舍舟聊缱绻。遂造云路峰，石门憩苔藓。村径有高下，茶坪或夷衍。鸡犬恋茆茨，人事遂初善。投策高崖侧，解装情已缅。虚窗对落日，孤松媚远甸。雷坛度疏雨，名泉暗流转。清寐渐良宵，幽怀自兹眷。
就麦子小榄馆别钟山诸子
作者：释今沼
朝代：明

何事意不适，所求仍友声。相随及春鸟，忽异故林鸣。我去玩芳草，汀兰逐岸生。衣间倘同佩，掇取报亲情。
山中怀旧游
作者：释今沼
朝代：明

书剑论交两不成，思君愁剧尉佗城。人逢故里空分手，梦绕寒林恍隔生。逝者苦多存者少，中年堪念少年情。时来赖有忘怀处，月共川潮夜夜平。
山影
作者：释今沼
朝代：明

碧峰巉崒影沉沉，尽日晴轩得半阴。仄劈嶙峋图屋角，寂衔空翠落波心。似因临写窥高下，欲仰仪型想静深。遥忆香炉脚边寺，一峦残照倚风吟。
感旧
作者：释今沼
朝代：明

秋水潺湲月亦圆，阮郎曾醉落花前。隔年感叹千端事，今夕殷勤一纸笺。密语朦胧终强记，暂时颜色亦愁牵。月明薄雾侵荷子，谁见池中旧种莲。
戏效杜体
作者：释今沼
朝代：明

陶公茅斋垂柳长，卧疾已过园林芳。水浅渐忘越舟楫，山深每有秦衣裳。洒桑野老开蚕屋，薰树儿童换蜜房。巡食沙渠一白鹭，忽冲烟雨过横塘。
戏赠黄塾师
作者：释今沼
朝代：明

问年惟数六身知，貌欲龙钟学守雌。石磴结垆供酒馔，书堂击鼓集童儿。汲舂妇没无相谪，社腊孙强每后随。当日里闾喧笑处，醉归多唱步虚辞。
招隐诗
作者：释今沼
朝代：明

薄暮瞻庭除，庭槐微风发。披衣试素琴，搴帷见明月。皤皤漆园吏，拮据乱世哲。世途险以难，中道易故辙。贫贱夙所安，荣华焉所设。幽谷有崇兰，怀芳度严节。贮以文草筐，佩以夜央缬。如何妙佳人，旷今音尘绝。飞鸟处巢穴，遥知风雨期。吾乃为人期，胡为独后时。秋风萎嘉木，白露盈庭帏。昔者荷筱子，沮溺相因依。岂不惜贤达，殊路安可希。南涧有蘋藻，北山唯蕨薇。岁晏归敝庐，策杖任所之。
招隐诗·其一
作者：释今沼
朝代：明

薄暮瞻庭除，庭槐微风发。披衣试素琴，搴帷见明月。皤皤漆园吏，拮据乱世哲。世途险以难，中道易故辙。贫贱夙所安，荣华焉所设。幽谷有崇兰，怀芳度严节。贮以文草筐，佩以夜央缬。如何妙佳人，旷今音尘绝。